(Adkaset eus Henvrezhonek)\nAn henvrezhoneg eo an anv a roer d'ar brezhoneg etre ar IVe kantved, pe etre eil hanterenn ar Vvet kantved, ha deroù an XIIvet kantved. Dornskrid Leiden eo ar skrid henvrezhonek koshañ anavezet.\nGant Léon Fleuriot eo bet dastumet ar skridoù henvrezhonek anavezet d'ober e c'heriadur.\nKoshañ enskrivadur henvrezhonek zo en ul laouer en ur chapel e-kichen Lomareg e Krac'h, nepell diouzh an Alre : « irha ema in ri », hag a ve e brezhoneg a-vremañ: « amañ emañ ar roue » (E-lec'h ar ger kozh ri − rix e galianeg − e vez lavaret roue hiriv), da lavarout eo « amañ eo beziet ar roue ».\nLéon Fleuriot, Dictionnaire des gloses en vieux breton, Paris, Klincksieck, 1964.\n↑ Léon Fleuriot, “Langue et société dans la Bretagne ancienne”, in Histoire culturelle et culturelle de la Bretagne, Champion-Slatkine, Paris-Genève, 1987, p. 9.\n↑ Levraoueg Skol-veur Leiden (en)\n↑ Léon Fleuriot, Dictionnaire des gloses en vieux breton, Paris, Klincksieck, 1964.\nAdtapet diwar « https://br.wikipedia.org/w/index.php?title=Henvrezhoneg&oldid=1822655 »\nDernière modification le 10 Gen 2019, à 19:15


DELLA™ Truck transport from Voronezh to Belgorod (find backway trucks for freight transportation Voronezh - Belgorod)\n04.07–04.09 Available and backway transport. Truck transport Voronezh Oblast — Belgorod Oblast\nVoronezh (RU) — Belgorod region. (RU) tilt 22 t 90 m³\nVoronezh (RU) — Belgorod region. (RU) tilt 10 t 45 m³\nVoronezh (RU) — Belgorod region. (RU) tilt 2 t 15 m³\nVoronezh (RU) — Belgorod region. (RU) outsized 60 t\nVoronezh (RU) — Belgorod region. (RU) tilt 5 t 40 m³\nVoronezh (RU) — Belgorod region. (RU) tilt 20 t 90 m³\nTrucks for truck transport Voronezh obl. — Belgorod obl., nearby regions:


FLB hag ARB, ar stourm politikel armet e Breizh (1966-2000) | Becedia\nFLB hag ARB, ar stourm politikel armet e Breizh (1966-2000)\nAozer : Erwan Chartier / Mae 2021\nTra ma oa en o c’herzh, dre ar bed a-bezh, an didrevadenniñ, ar stourmoù evit dieubidigezh vroadel ar pobloù, hag an trubuilhoù a heje reizhadoù politikel ar C’hornog, demokratel sañset, e savas e Breizh, e deroù ar bloavezhioù 1960, ar Front de Libération de la Bretagne (FLB) hag an Armée républicaine bretonne (ARB) a zeuas lizherenn R he anv da dalvezout kement ha « révolutionnaire » a-benn un dek vloaz bennak war-lerc’h. Brudañ ar gounnar a oa savet e don kevredigezh Breizh e tapas an FLB-ARB ober, kantadoù a izili dezhañ e-doug daou-ugent vloaz ha pa ne dapas biskoazh stagañ e stourm ouzh un ideologiezh resis.\nWar hent ar feulster\nEvit a sell ouzh ar « stourm armet » e tapas Breizh un tamm brav a lañs war pobloù all ar Stad c’hall, rak e 1932 an hini e voe kaset ar gwall-daol kentañ er vro-mañ. Ar bloavezh-se e tapas ar strollad broadelour Gwenn-ha-du lakaat ar monumant bet savet e Roazhon e koun stagidigezh Breizh da Rouantelezh Bro-chall da darzhañ.\nBrasoc’h-brasañ e teuas c’hoant en Emsav da vont war hent ar stourm armet adalek 1964. Drailhet e oa ar Mouvement pour l’Organisation de la Bretagne gant an disrann a oa savet ennañ, kement ha ken bihan ken ec’h eas ul lodenn vat eus e izili yaouank kuit dioutañ ; hag int ha krouiñ an Union démocratique bretonne, ur strollad gwriziennet splann en tu kleiz.\nDa soñj broadelourien yaouank ar MOB e oa hollret ar stourm « dre an armoù » evit Breizh, hag un doare efedus da gas ar stourm politikel war-raok, war skouer an Irish republican Army (IRA) en Iwerzhon pe hini ar Front de Libération du Québec (FLQ).\nAn taolioù-tarzh kentañ\nD’an 18 a viz even 1966 e teuas anv an FLB war-wel evit ar wech kentañ, war un ardivink-tarzh bet lakaet e kevioù tailhdi Sant-Brieg. D’an 13 a viz gouere 1967 e tiflukas an ARB. Hag an aozadur-se ha lakaat tarzhañ ur pourpez pellgomz treuzkevandirel e Vigneux-de-Bretagne. Pa ne oa dioutañ nemet strolladoù distag da gentañ ec’h eas an emsav nevez war unvanaat, dezhañ ur « pennrenerezh » hag ur C’huzul meur politikel.\nE miz genver 1968 e voe taget pemp savadur melestradurel, tailhdier ar pep brasañ anezhe. Ha, kaeroc’h c’hoazh, e lidas an aozadur e ugentved taol war an ton bras o tagañ kazarn ar CRS13 e Sant-Brieg en noz eus an 28 d’an 29 a viz ebrel 1968. Un daou-ugent bennak a daolioù a seurt-se a voe kaset e Breizh eus 1966 betek fin ar bloavezh 1968. Dismantret e voe an FLB-ARB kentañ gant ar polis avat e fin ar bloavezh 1968 ha deroù ar bloavezh 1969.\nSouezhet e voe an dud – ha nec’het gouarnamant de Gaulle – o welout e oa beleien ha tud a bep seurt renk e-touez an damallidi. « Beleien, peizanted, studierien : an holl ac’hanomp a oa e-barzh » a zispleg Ronan Kerhousse, krenn ha krak. « Breizh a oa ac’hanomp e-barzh an toull ! ». Hag ar c’henskoazell o sevel neuze, en-dro da grouidigezh ar gevredigezh « Skoazell Vreizh ». Mizioù-pad e voe dalc’het stourmerien Breizh e toull-bac’h La Santé, ken e teuas o stad da vezañ ur pouez brasoc’h-brasañ evit ar galloud, bep m’ac’h ae an tabutoù politikel war stegnaat. Neuze e reas ar prezidant George Pompidoù e soñj distaoliañ an holl brizonidi, kement ha klask distegnañ an traoù un tamm.\nUn eil FLB, « diouzh al lezenn »\nMeur a brizoniad-bet ac’h eas d’ober an eil FLB, a veze graet « diouzh al lezenn » dioutañ dre ma oa bet disklêriet ez ofisiel er prefeti e 1970. Gwriziennet mat en tu kleiz e oa, tudennoù a bep seurt, personelezhioù kreñv anezho ennañ. Ne badas ket pell avat, ken don e teuas an disemglevioù diabarzh da vezañ, abalamour d’ar re greñv ma oa ar personelezhioù-se just-awalc’h.\nN’ec’h eas ket e oberiantiz pelloc’h evit sevel ur meeting e sal La Mutualité e Pariz d’ar 5 a viz du 1969. Un daou vil bennak a dud a zeuas an nozvezh-se da selaou un aridennad prezegennourien : an abad Lebreton eus Gouanac’h, an tad Jean Chardonnel, an doktor Guy Caro, ezel ar PSU anezhañ, ar c’hazetenner saoz Peter Berresford Ellis, Jean-Pierre Vigier, ezel-bet eus Kuzul-kreiz ar Strollad komunour gall… o chaokañ gerioù diwar-benn ar sokialouriezh vreizhat, a-us ur giton hag a c’helled lenn ar gerioù-mañ warni : « Eus Nevenoe d’an FLB, a-stroll gant Ho Chi Minh hag an Che »\nAdalek 1971 e voe kaset gwalldaolioù all, sinet gant a bep seurt anvioù : « FLB-Armée républicaine bretonne », « FLB1 », « FLB-Armée révolutionnaire bretonne », « Commandos forces paysannes bretonnes ». Gant hiniennoù emren ivez e voe lakaet bombezennoù zo.\nE 1972 e voe dalc’het prosez unnek stourmer gant Lez-varn Surentez ar Stad. Unan eus brasañ taolioù bruderezh an Emsav a voe d’ar c’houlz-se. Buan awalc’h e voe lakaet ar gaoz war ar perag eus an taolioù-se ha n’eo ket war an taolioù o-unan ken : an harz-labour er Joint Français, an adlodennañ, diaesterioù al labour-douar, distruj an Arvor gant industriezh ar betoñs, dilez ar maezioù, an divroañ, mont en-dro an ensavadurioù… Ar greizennouriezh c’hall hag obererezh ar Stad c’hall e Breizh an hini a voe lakaet e kaoz adal neuze. Taolioù-kastiz skañv awalc’h a voe tapet gant an damallidi a-benn ar fin ha laosket e voent da vont kerkent ha barnet.\nKresk ar feulster politikel (1974-1978)\nO c’hoari a bep eil gant an taolioù-bazh hag an distaoliadegoù ne ouie ket ar gouarnamant gall penaos ober gant « kudenn Breizh », ha pelloc’h c’hoazh gant ar mouezhioù « rannvroelour » a save, difeuls en Okitania, un tamm feulsoc’h en Ipar Euskadi ha tarzhus da vat e Korsika. D’an 30 a viz genver 1974 e voe votet un dekred gant Kuzul ar vinistred evit divodañ an FLB-LNS, an FLB-Armée-républicaine bretonne, un aozadur korsat (Front populaire corse de Libération) hag unan all en Euskadi (Enbata).\nNeuze, e miz here 1975, e voe harzet ur c’hant bennak a stourmerien vreizhat da goulz an taol-rastell « Sultan IV ». Ne chomas ket an FLB-ARB e lip war e lap evit afer-se : en noz eus ar 14 d’ar 15 a viz c’hwevrer e tistrujas paotred an hentoù don peul bras an tele er Roc’h Tredudon, er Menez Are, ken propr ken ne voe ket eus programmoù an tele golist (an ORTF ) ken e Breizh-Izel sizhunvezhioù-pad.\nSoniñ diwezh ur prantad a reas gwalldaol ar Roc’h Tredudon. Diwar neuze e voe an FLB-ARB « dispac’hour », hag eñ gwriziennet en tu kleiz, mestr war an hentoù don. Ha bombezennoù e leizh betek 1978. Ouzhpenn hanter-kant gwalldaol skoet ouzh savadurioù a voe kaset e Breizh er bloavezh-se.\nFromus e oa taolioù zo, a seurt gant damzistruj ur c’harr-nij Fokker 27 daou blas ha hanter-kant anezhañ hag a rae ar monedone etre Pariz hag aerborzh Kemper, e noz an 8 a viz eost 1974. En tu all da degadoù a savadurioù publik e voe taget ivez embregerezhioù hag a denne o mad eus an adlodennañ pe eus al lanvioù du. Dreist d’an holl daolioù fromusañ emañ an hini a wallas unan eus kazelioù kastell Versailhez d’ar 25 a viz even 1978. Bihan e voe an distruj. Ar brud avat a voe eus ar braouac’husañ.\nUr « flik meur a Vreizh »\nHa pa ouie ar pep brasañ anezhe teurel pled e oa dañjerus ar vicher a vombezour. D’an 30 a viz gwengolo 1976 e voe lazhet Yann-Kael Kernalegenn, ur stourmer yaouank eus an FLB, gant ar vombezenn a oa o staliañ ouzh ur savadur eus ar c’hazarn a oad o sevel war dachenn Ti Voujeret e Kastellin. Adalek 1978 avat e voe dismantret an holl rouedadoù an eil war lerc’h eben gant polis ar barn. E penn e servijoù e Breizh e oa Roger an Tailhanter, ur « flik meur » a Vreizh anezhañ hag a reas gant paotred an hentoù don evel ma oa kustum d’ober gant ar forbanerezh : titoura, heuliañ war guzh, selaou ar pellgomzadennoù hag a-benn ar fin tapout al louarn e loch ar yer. Gant doareoù a seurt-se e voe toullbac’het un daou-ugent bennak a emsaverien e 1979. Evit an aozadur da vezañ gwanaet e tapas memestra unan eus e skipailhoù lakaat tarzhañ kenkiz ar c’homiser e Breheg e kreiz an deiz, d’an 30 a viz mae 1979.\nBep ma talc’hed da herzel stourmerien e veze dalc’het o frosezioù, an eil war-lerc’h egile e Lez-varn Surentez ar Stad, krisoc’h-krisañ an taolioù-kastiz a gouezhe warne. Un digarez da vrudañ diaezamantoù pobl Breizh e oa eus ar prosezioù-se ivez, seul vuioc’h ma teue da souten an damallidi testoù hollvrudet evel ar jeneral de Bollardière, Haroun Tazieff, Louis ar Peñseg pe Michel Rocard.\nAr barrad diwezhañ ?\nCheñchamantoù a voe da heul dilennadeg François Mitterand da brezidant ar Republik e miz mae 1981. Gantañ e voe roet harz d’ar raktres sevel ur greizenn nukleel e Plogoñv, divodet Lez-varn Surentez ar Stad ha distaoliet ar brizonidi bolitikel. Lezennoù kentañ an digreizennañ a voe embannet ivez gant ar galloud nevez-se ha krouet kuzulioù-rannvro dilennet gant an holl. Sioulaat tu pellañ an Emsav a seblantas ober kement-mañ, e-pad ur prantadig d’an nebeutañ. Neuze e klaslas an tu-pellañ-se en em frammañ ha mont war dachennoù-stourm nevez, e sell d’an holl hiviziken. E 1983 e voe savet ur strollad dizalc’hour, sokialour hag emrenour, Emgann e anv. D’ar memes koulz e voe savet Stourm ar Brezhoneg a stagas gant an duañ panelloù-hent evit ma vije eus ur panellerezh brezhonek war vord an hentoù.\nE 1983 avat e voe kaset gwalldaolioù en-dro, war anv an Armée révolutionnaire bretonne. Taget e voe gant an ARB koulz savadurioù melestradurel ha burevioù an ANPE (Agence Nationale pour l’Emploi) pe stalioù labour dre hanterouriezh. Diskouez a rae ar stourmerien nevez-se bezañ gwan awalc’h o stummadur teknik avat. Gloazet-fall e voe unan anezhe e Sarzhaw e 1984 pa oa o prientiñ un taol, hag e 1985 e voe lazhet Christian ar Bihan, un ezel all eus an ARB, pa oa o staliañ un ardivink-tarzhañ ouzh dor lez-varn Gwengamp. Un harz a voe roet gant ar gwallzarvoudoù-se da oberiantiz paotred an hentoù don.\nBretoned hag Euskariz dorn-ha-dorn\nArru e oa ar stourm armet war e dalaroù pa voe dilezet da vat etre 1990 ha 1992 diwar goulenn ETA, evit aezetaat degemer repuidi ha stourmerien dre guzh Euskal Herria e Breizh. Adalek 1992 avat e tommas an traoù adarre, abalamour ma veze heskinet gant ar polis degadoù a Vretoned tamallet oute bezañ sikouret Euskariz deuet da glask repu dre guzh e Breizh. E 1993 eta e stagas emsaverien nevez, harpet gant lod eus « re gozh » ar bloavezhioù 1970 gant ar feulster en-dro. Un daou-ugent a walldaolioù an hini a voe kaset gante e-korf seizh vloaz.\nBerzh a reas lod dioute er mediaoù, evel ar re bet kaset ouzh Ti ar Justis e Roazhon (1996), Ti-Kêr Belfort pa oa Jean-Pierre Chevènement ministr an Diabarzh (1998) pe tailhdi Cintegabelle pa oa Lionel Jospin ministr kentañ (1999). E pajennoù lec’hel kazetennoù pemdeziek Breizh avat, ne veze ket gouestlet kalz a linennoù d’an taolioù bet skoet d’ar c’houlz-se pa ne darzhas nemet un hanter eus an ardivinkoù bet staliet etre 1998 ha 2000.\nE miz here 1999 e voe skrapet eizh tonenn a zanvez-tarzh gant ur skipailh emsaverien vreizhat hag euskarat e Plevin, e kreiz-Breizh. An hevelep danvez a voe implijet diwezhatoc’h er gwalldaol bet kaset ouzh stal McDonald’s e Keverzh d’an 19 a viz ebrel 2000, a voe lazhet gantañ Laurence Turbec, un implijadez yaouank. Fromet-bras e voe an holl e Breizh gant an darvoud mantrus-se. Abaoe an taol fall-se ne ziskouez ket tu-pellañ an Emsav bezañ dedennet gant hent ar feulster. Evit an ARB, e chom mut abaoe an diskar-hañv 2000, pa oa bet daskoret ganti da Gilbert Thiel, barner ar sponterezh, an danvez-tarzh a oa ganti c’hoazh. N’he deus ket embannet bezañ en em zivodet evit afer-se. Re abred eo c’hoazh eta evit en embann en he flas.\nKoazhet eo da vat ar feulster politikel e Breizh e-doug ar bloavezhioù 2000, koulz hag e Korsika, en Iwerzhon hag en Euskadi, skouerioù meur tu pellañ an Emsav anezho.


BREZHONEGENILIZ (listenn skignañ)\nKinnig al listenn-skignañ : Amañ da heul e vo kavet titouroù war ar pezh a zo e brezhoneg e buhez an Iliz e Breizh. Oferennoù dreist-holl, a zalc'h da vezañ lidet ingal e yezh ar Vro "evit gloar Doue ha Silvidigezh ar bed".\nTraoù all a zo, hogen pep tra a zo bresk hag a zalc'h hepken diwar-bouez dalc'husted un nebeut tud. Ra gemerimp perzh enno eta, ha ra vrudimp anezho, rak kaer a zo ober, ar wask vrezhonek ne ra morse anv anezho pe dost. Dizingal e teu er-maez al listenn-skignañ-mañ, da lavarout eo : p'en em gav ar c'heleier ganeomp... p'en em gavont ! Goulenn a reomp eta ouzh pep hini degas keleier p'en devez tro da glevout anv eus un dra bennak aozet e brezhoneg evit ar Gristenien. Trugarez dezho a-berzh an holl zegemerien a venn bezañ kelaouet war ar pezh a c'heller da gaout e brezhoneg en Iliz. Kaset eo bet ar c'helc'hlizher-mañ da nebeut-tre a dud evit c'hoazh (nebeutoc'h eget hanter kant) : ma anavezit chomlec'h internet brezhonegerien gristen e kavint gras o resev keleier a-drugarez deoc'h.\nT. Gwilhmod tgwilhmod@orange.fr\na-berzh Emglev An Tiegezhioù,\nRoazhon : D'ar 15 a viz Du da 6 e 30 da noz e vo lidet un oferenn vrezhonek e kouent an Dominikaned, 3 straed Brizeux e Roazhon. Goude ar bedenn hor bo ur banne a-gevret gant an holl perzhidi.\nPardonioù brezhonek da zont :\n- sul 23/11 KERFOD (Pempoull)\t10 e 30 Krist Roue\nOferennoù lidet ingal\n- e Kemper, bep sul kentañ ar miz, 8e 45 e chapel an Iliz Veur\n- e Landerne, bep trede sul ar mizioù ampar da 9 e 45 (iliz sant Tomaz)\n- e Trelevenez, bep sadorn (da 18 eur etre an Hollsent ha Pask, betek an 8 a viz Meurzh ar bloaz-mañ : d'an 20/3 ne vo ket a oferenn; da 19 eur adalek ar Yaou Gambr-lid ha derc'hent an Hollsent; Beilhadeg Pask a vez lidet da 21 e 30 ar sadorn) ha bep merc'her (18e 45) e chapel Minihi Levenez ; evit Nedeleg ha Pask e vez war-dro 21 eur en iliz ; lidoù da 18 eur da yaou Gamlid ha Gwener ar Groaz.\n- e Lannuon bep sadorn diwezhañ ar miz da 6 eur noz e chapel Sant Pêr ar Rusked\n- e kantonioù Kastell Paol ha Landivizio e vez un oferenn ur wech ar miz, tu pe du er c'hanton.\nOferennoù da zont (dizingal)\nevit ar Mor-bihan eo gwelloc'h goulenn titouroù digant Santez Anna Gwened (Eskopti Gwened). Bez e vez oferennou e chapel Sant Mazhev gwidel ur wech ar miz, ha gwech ha gwech all e Gwened http://catholique-vannes.cef.fr/site2/03-01-SantezAnna.html\n- evit Aodoù an Arvor, sellout ouzh http://catholique-saint-brieuc.cef.fr/Oferennou-e-Brezhoneg\nevit Penn ar Bed ez eus lec'hienn Minihi Levenez (Eskopti Kemper ha Leon) http://minihi.levenez.free.fr/\nEr vinihi, bep sadorn d'an noz da 6 eur.\nE Landerne, da 10e30 e iliz Sant Tomaz d'ar 16 a viz Du.\nE Rosko, d'an 30 a viz Du-\nE iliz Trelevenez, d'ar 24 a viz kerzu, ar Pellgent da 9e30 noz.\nE Landerne, da I0e30 e iliz Sant-Tomaz d'an 18 a viz genver.\nE Plougoulm, d'ar 15 a viz c’hwevrer.\nPrezegennoù gan an Tad Job an Irien diwar-benn " an Iliz Keltiek ". E Kastell-Paol, d'ar 4 a viz kerzu, e brezhoneg. Er Minihi, d'ar sul 7 a viz kerzu, da 3e goude lein (diouyezeg).,\nKantikou brezoneg evit al liderezh, er Minihi d'an 11 a viz Du, euz 2 eur da 5 eur, gand Mikêl Skouarneg ha Job an Irien.\nAr re a ra wardro ar pardoniou a zo pedet d'eur vodadeg er Juvénat e Kasteliin d'ar sadorn 15 a viz Du adalek 2e30 da 4e30 da brepar eun emgav gand an Aotrou 'n Eskob.\n- er Folgoad : derc'hent eil sul miz Gwengolo da 18 eur. Da 16 eur e loc'h ur birc'hirinadenn e brezhoneg 7 km diouzh chapel Landouzen an Dreneg evit en em gavout da 18 eur er Folgoad.\nEr Folgoad e miz Mae : "ar Pemp sul" : sulioù miz Mae ha Yaou Bask, da 10 eur.\n- Oferenn-bred Plouha ar sul kentañ miz Mae bep bloaz. Banne a enor da heul gant al laz-kanañ.\n- e Rumengol : da 18 eur derc'hent sul an Dreinded ha derc'hent ar 15 a viz Eost ;\n- Lun ar Pantekost : Pardon sant Urfol er Vourc'h Wenn\n- e Landouzen An Dreneg : da 11 eur da sul kentañ miz Gouere ; pred ha c'hoarioù da heul\n- e Santez-Anna-Wened 26 a viz Gouere : da 9 eur e kloastr ar Penniliz , Oferenn Santez Anna patronez Breizh.\n- e Lokildud Sizun : da 10e 30 prosesion 11 eur Oferenn da sul diwezhañ miz gouere.\n- e Bodiliz : 11 eur Gouel Maria Hanter-Eost.\ne Lokmaze An Dreneg : da 11 eur ar sul war-lerc'h an Hanter-Eost. Pred ha c'hoarioù da heul (rugby strobet, dominoioù) ;\ne Penniliz Gwengamp Pardon Sant Loup ar sul war-lerc’h an Hanter-Eost : 10 eur.\nAbadennoù kristen e brezhoneg war ar skingomz :\n=) Radio Sklaerded (eskopti Sant Brieg & Landreger) 102.1 pe 98.8: Abadenn ar sadorn da 9 eur\n=) Radio Kerne 90.2 hag Arvorig FM 91.7 (ha war ar genrouedad : http://radio.stalig.com): Abadenn ar sul da 9 eur (Aviel ar sul, sarmon ha kantikoù) d'ar sadorn (derc'hent) e vez skignet da 18 e ar memes abadenn\n=) Radio An Aodoù (eskopti Kemper) (89 - 92.6 - 96.7- 99.6 - 105.2): Pedenn an deiz, bemdez da 8 eur 30 nemet d'ar sadorn 7e 20 ha d'ar sul 8 eur 15.\nd'al lun, da 8e abardaez ha d'ar sadorn da 6e30 abardaez : Musikoù santel hor bro (55 mun)\nLec'hiennoù da welout a denn d'ar feiz e brezhoneg :\n- sellout ouzh roll an oferennoù ingal dre zepartamant ;\nAr c'helc'hlizher-mañ, "Brezhonegeniliz" a gaver aze : http://kannadig.chez-alice.fr/brezhonegeniliz\nPedennoù pennañ ar c'hristen : http://catholique-saint-brieuc.cef.fr/pedennou-kristen\nBlog (e galleg) evit enoriñ santez Anna, sant Joachim hag Ivon Nikolazig. Ur brezegenn e brezhoneg savet gant an Aotrou Blanchard da geñver pardon Keranna 2007 zo e-barzh.\nDA SELAOU : - kantikoù nevez : http://minihi.levenez.free.fr/overenn.html\n... ha kozhoc'h : http://perso.orange.fr/per.kentel/frame_par_genre.htm\nLec'hienn Allah's kanañ Allah's kanañ war myspace\nE Landerne, daou strollad (CE ha CM) a bep eil bep pemzetez e sal ar barrez d’ar sadorn vintin 02-98-20-48-98 ;\nE Lannuon hag e Gwengamp ez eus ivez.\nKatekiz er gêr : gant Minihi levenez ez eus daou gaier. Gant Emglev An Tiegezhioù e c'heller kaout katekiz Tequi tgwilhmod@orange.fr\nKemennoù prevez :\nGoulennit (evit ur bennozh doue eo) embannadurioù a liderezh BARR HEOL, niverennoù kozh Imbourc’h, Ar Rozera embannet gant Ikonenn Mari, gant ar Misterioù Skedus ouzhpenn, Pedenn da Itron Varia ar Veleien, Levrioù "Ar vuhez kristen" Rosko war Sant Frañsez Asiz (4 levr), santez Elizabed a Hongri, Fatima, Buhez Hor Salver Jezuz-Krist... tgwilhmod@orange.fr\nNevez deuet er-maez :\n"Liderezh an Eurioù": levrenn gentañ, ul levr a 1200 pajennad war baper "bibl", keinet brav. Troet war-eeun, ha pajenn evit pajenn diwar ar brevial latin ofisiel : an holl bedennoù eus ar brevial, ha lennadennoù Tadoù an Iliz evit pep deiz. Skridaozet gant Paol Kalvez. E gwerzh e ti Mari-Terez Kalvez, 12 Petit Raffuneau 44700 ORVEZ/ORVAULT, chekenn war anv B.S.I. (Breuriezh Sant Ildud) 50 euro + 10 euro evit ar mizoù-kas. Aotre ad experimentum gant Eskob Gwened, an Aotrou Centene. D’an 29 a viz Du da zont eo e krog ar bloavezh a liderezh\n"Minihi Levenez" miz du Kerzu 2008 : diwar-benn ur bedenn a "absolvenn-veur" e bro Leon er XVII vet ktved hag un danevell eus beaj an hañv en Iwerzhon hag e bro Skos.\nPirc’hirinededoù : "Minihi-Levenez 29800 Trelevenez".\nPelerinaj en Douar Santel da Bask 2009 : eus an 8 betek an 18 a viz ebrel, evit re yaouank ha tud en oad a gompren un tamm brezoneg. Lakaat an anvo er Minihi ar buanañ ar gwellañ rak n’eus nemet 30 plas.\nPelerinaj e Kerne- Veur eus ar 5 betek an 12 a viz gouere, war roudoù sent Breizh, ha Pelerinaj war droad war roudou sant Paol a Leon eus Enez-Eusa da Enez-Vazh, eus ar sadorn 19 betek ar sul 26 a viz gouere. An daou belerinaj-mañ a vezo graet ma vez tud awalc'h o lakaat o anv. Evit gouzout hiroc'h, skrivañ d'ar Minihi.


Er gùél a Jesus doh er groéz a zoug de souffrein er poénieu guet ur hourage dalhable - Wikimammenn\nEr gùél a Jesus doh er groéz a zoug de souffrein er poénieu guet ur hourage dalhable\nJ.-M. Galles, 1829 (p. 228-232)\n◄ Ne zeliér quet bout suéhet na hum scontéin mar santér poén é souffrein Er gùél a Jesus doh er groéz a zoug de souffrein er poénieu guet ur hourage dalhable Péh santimanteu a zeliamb hun bout é quevér hun anemiset ►\nEr gùél a Jesus doh er groéz a zoug de souffrein er poénieu guet ur hourage dalhable.\nAPE varhue Jesus, en doar a greine, en héaul a gol é sclerdér, er rehér a feut, ol en treu crouéet a zou ér sconte. Mæs un dra aral em sompren mui eit ol er marveilleu-zé.\nHui-é, ô Mari ! ô mam vertuus ! hui péhani a chom én hou saüe étal er groéz, hac a reneué, é peb momant, er sacrifice a ret d’en Tad éternel a hou mab câret Jesus.\nPenaus en hou poai-hui éellet pad é ùélet hou mab ar er groéz ? A beban é tas deoh-hui ur hourage quer ferm ? Pligéet guenoh en disquein d’un inean péhani a gol courage én disterran poén.\nM’em boai é dirac men deulegat un example puissant, Jesus crucifiet, péhani ne brononcai meit conzeu a beah, péhani a souffrai guet er vrassan résignation de volanté é dad, hac a oulennai guet-ou, dré er mérit ag é oêd, salvedigueah é vourreuïon.\nM’em boai men deulegat arrestet ar er scùir divin-zé ; me antréai én é galon, hac a asséai quemér er santimanteu a nehi.\nDoh er gùélet é rein, a galon vad, é vuhé aveit en dut é creis er souffranceu brassan, me zisquai gobér mé-memb de Zoué a volanté vad er sacrifice ag er péh a gâren gùellan ér bed, a Jesus ean-memb.\nMe mab, hui a gavou èl on, étal troed er groéz, secour én hou poénieu, nerh én hou tiscouragemant, ur résignation courajus ér sacrificeu a oulennou Doué guenoh.\nA p’en doh én affliction, hui a ya de glah consolation guet en dut ; mæs hui a hanaüe hemb tardein ne bad quet pêl ou zruhé.\nA guetan ind ou dès truhé dohoh ; mæs touchant ind a chuéh doh hou cleuet é conze a hou poénieu ; ind a chuéh memb doh hou cùélet.\nMar doh nezé abandonnet teoh hou ç’hunan ha d’hou chongeu, hui a sant hou poénieu é cresquein, ha liés memb caër e hoès assai douçat er péh hou ç’afflige, gouéh-er-houéh e cresq hou affliction.\nMæs, me mab, hum armet, én amzér-zen a gombat, a limage Jesus staguet doh er groéz ; hou péet recour quetan tout, én amzér-zé a dihoueldet hac a dampest, doh hou crucifi.\nNe vern péb quen discaret é éel bout hou courage, hui a gavou nerh ér grucifi ; ne vern péh quen don é er chagrin én hou calon, hui a gavou consolation én hi.\nA hui e hoès de souffrein a berh en dut ? Gùélet ar er groéz en anjuliettan ag en ol tadeu, en disprisettan ag en ol vistre, en abandonnettan ag en ol amiet, er persécuttettan ag er-ré just.\nA ean zou aberh en ihuern-é ? Gùélet Jesus ar er groéz abandonnet de furi en diaulet.\nA credein a rehet-hui hum glêm en hou trait Doué én ur fæçon rai rust, a pe gonsidérehet er rustoni guet péhani en dès traitet en Tad éternel é vab câret ?\nMar degas Doué deoh, é punition a hou pehédeu, ur boén tamporel benac, petra é er boén-zé, mar é homparaget doh er ré en dès anduret Jesus eit hou télivrein ag er poénieu éternel ?\nPrenet-on bet, a laret-hui én ur sellet hou crucifi, dré souffranceu cruel un Doué. Ah ! just-é ma teï un inean prenet èl-cé de vout haval, én ur fæcon benac, doh hé Salvér.\nMe mab, hui e hoès quer bihan a havaledigueah doh Jesus dré hou vertuïeu, ma larou hou crucifi deoh é ma ur gonsolation bout ahoël un tamic haval doh t’ou dré hou souffranceu.\nHou péet enta recour doh hou crucifi én hou ç’ol drougueu, én hou ç’ol chagrinieu, én hou ç’ol tantationeu.\nBocquet memb dehi nezé guet caranté, golhet-hi guet ou tareu, dalhet-hi stert doh hou calon.\nHum sellet èl pe véoh ar er halvar, ha chonget é ma permettet teoh bocquein de dreid hou Toué, péhani a souffre hac a varhue aveit-oh.\nConzet dehou a hou poénieu doh ou joéntein doh é ré, ha goulennet guet-ou bout soulaget én ai.\nConjuret er Salvér misericordius-cé, de laret teoh ag é groéz ur gonze benac a gonsolation, eit hou secour d’andur er rustoni ag hou ç’hani.\nLaret-tehou n’er ùittehet quet bet n’en devou rantet d’hou ç’inean en tranquillité hac er peah, bet que n’en devou hé hrihueit dré en doustér ag é hræce.\nMar doh fidel d’en excelcice santel-zé, hou tareu a vou séhet ; hui a gavou er peah ; arlerh er faiblesse é teï er hourage ; er groéz ne vou quet mui quer ponnér aveit-oh ; en ùerhoni memb hum changeou é doustér.\nPé mar e hoès hoah de souffrein, hui a souffrou ahoël guet er santimanteu a batiantæt, a résignation hac a garanté péré a rai d’en Apostol laret : M’hum blige én disprisance a rér a hanan, ér misérieu, é persécutioneu, én displigeadurieu bras a anduran aveit Jesus-Chrouist.\nAdtapet diwar « https://br.wikisource.org/w/index.php?title=Er_gùél_a_Jesus_doh_er_groéz_a_zoug_de_souffrein_er_poénieu_guet_ur_hourage_dalhable&oldid=105858 »\nKemmoù diwezhañ degaset d'ar bajenn-mañ d'an 18 Eos 2017, da 17:54.


Journal de Renaud Camus, lundi 7 décembre 2020\ncréée le mardi 8 décembre 2020, 15 h 12Plieux, lundi 7 décembre 2020, une heure du matin (le 8). Souvent, de plus en plus souvent, on se sent cerné, acculé, sans recours aucun, sans ressource ~~~~~ ~~~ ~~~~~~~, vaincu, ~~~ ~~~~~~ : ~~~~ ~~~~~ ~~~~~ ~~~~~~, ~~~~~ ~~~~~~~~~, ~~~~~ ~~~~~~~, trop méchants, trop ~~~~~~~~~~, ~~~~~ ~~~~~~, ~~~~~ ~~~~, ~~~~~ ~~~~~~~~, ~~~~~ ~~~~~~~~~~, ~~~~~ ~~~~~~~~~~~~~, ~~~~~ ~~~~~~~~~, ~~~~~ ~~~~~~~~~, ~~~~~ ~~~~~~~~~~~~~. ~~~~~, vaincu, ~~’~~~~ ~~~ ~~~ ~~~’~~~ ~~~~ ~~~~~~. ~~~ ~~~ peut être qu’un ~~~~ ~~~~~~ ~~~~~~~, ~~~~~~~~~~~~ ; ~~~ ~~~ ~~~~~~~~ ~~’~~~~~ ~~~~~~~~~~. ~~~ ~~~~~~~ ~~~~~~~~ ~~~ ~~~~~~~~~ ~~~~ ~~~~~~~~~~~~~ ~~~ ~~~~~ ~~~~~, ~~~~~ ~~~~~~~~~ ~~~~~ ~~~~~, ~~~~~ ~~~~~~~~~ ~~~~~ ~~~~~~ jour trop de ~~~~~~~~~~ ~~~ ~~~~~~ ~~’~~~ ~~~~~~ ~~’~~~~~~ ~~~~~ ~~~ ~~~~~~ ~~~~~~~~~ ~~~~~ ~~~~ ~~~~~~~~~~ ~~~~~~~ ~~~~ ~~~~~ ~~~ ~~~ ~~’~~~~~~~~ ~~~~ ~~~~~~~, ~~~~~~, ~~~~~~~~, ~~~~~ ~~~~~~~. ~~~ ~~~~ vieux, on a ~~~~~~, ~~~~~ ~~~ ~~~~~~~, ~~~ ~~~~~ ~~~ ~~~~~~ ~~~~~~~~~, ~~~~ ~~~~~~~ ~~~~~~~ ~~~~~~~~~ ~~~~~~~~~~ ~~~~ ~~~~~~~, ~~~ ~~~ ~~~~~~~~~ ~~~’~~~ ~~~ ~~~ ~~~~~~~~ ~~~ ~~~ ~~~~~ ~~~ chaque lettre qu’on ~~~~~~~, ~~~ ~~~~~~~ ~~~~~~~~ ~~~ ~~~ ~~~~~~~, ~~~ ~~~~~~~ ~~~~ ~~~~~ ~~~ ~~~~~~, ~~~ ~~~~~~~ ~~~~~~~~~ ~~~ ~~~~~~~~~~, ~~~ ~~~~~~~ ~~~~~~~~ ~~~~~ ~~~ ~~~~~~ ~~~ ~~~ ~~~~~~~ embrassure, avec son ~~~~~~~ ~~~ ~~~~ ~~~~~~~~. ~~~ ~~~ ~~~~~~~~~~ ~~~ ~~’~~~~~~ ~~~~~ ~~ ~~~~~~~ ! ~~~~~ ~~~ ~~’~~~~~~~ ~~~~~~~ ~~~’~~~ ~~’~~~~ rien ~~ ~~~~~~~. ~~~ ~~’~~~~~~~~~ ~~~ ~~~~~~~ ~~~~~ triste.\nPar une chance inouïe ~~’~~~ ~~~~~ ~~~ ~~~~~~~ ~~~~~ ~~~~~~~~~ ~~~ ~~~~~~, ~~~ ~~~~~~~ ~~~~~ ~~~~~~~~~~~, ~~~ ~~~ ~~~~~~~~~ ~~~ ~~~~~~~ ~~~ ~~~~~~~~~~~ ~~~ ~~~~ “~~~~~~~~~~~~~~~”. ~~~ ~~~~~~~~ ~~~~~~~ ~~~~ ~~~ survie jour après ~~~~~, ~~~~~ ~~~~~~ ~~~~~. ~~~ ~~~~~~~ ~~~~~~ ~~~~ ~~~~~~~ ~~~ ~~~ ~~~~~~~. ~~~ ~~~~~~~~~~ ~~~ ~~~ ~~~~~~~~ ~~~ ~~~~~~ ~~~~~~~ ~~~~~ ~~’~~~~~ ~~~~~~~~, ~~’~~~~~~~~~. ~~~ ~~~~~~~~~~~ ~~~~~~~~~~ qui sans doute ~~’~~~ ~~~~~~~~~~ ~~~~ ~~~~~ ~~~ ~~~~ ~~’~~~~ ~~~~ ~~~~~~~~~~ ~~~~~~~~, ~~~~ ~~~~~ ~~~~ ~~~~, ~~ ~~~ ~~~~~~ ~~~ ~~~~~~~~ ~~~ ~~~ ~~~~~~, ~~~~~ ~~~~~~~~, ~~~~~~~ ~~ ~~~~-~~~~~, écrit par exemple :\n« ~~~~~~ ~~~~~ ~~~~~~ ~~~~~~~, ~~~ ~~~~ ~~~ ~~~~~~~~ ~~~~ ~~~~~~ ~~~ ~~~~~~~ ~~~~~~~~~~~ ~~~~~~ ~~~~~~ ~~~ ~~~~~~~~ ~~~ ~~’~~~~~~~ ~~~~~ ~~~~~~~~ ~~~ ~~~~~~~~. ~~~~ ~~~~~~~~~~~~ ~~~ ~~~~~~ faune. Qu’il fasse ~~~~~~ ~~~ ~~~~~~ ~~ ~~~~ ~~~~. ~~~ ~~~~~~~ ~~~~~ ~~~’~~~ ~~~~~~ ~~~~~~~~~~ ~~~~~~ ~~~ ~~~~~~~~ ~~~~~~~~ ~~~ ~~~ ~~~~~~~~~~~. »\n« ~~~ ~~~~~~~~~ ~~~~ ~~~~, ~~~~~ ~~~~~~~, pour moi, est ~~~ ~~~~~ ~~~~~~~~~ ~~~~~~ ~~~ ~~~ ~~~~~~ : ~~~~~~ ~~~~~~~~, ~~~~~~ ~~~~~~~~~~~, ~~~~~~ ~~~~~~~~, ~~~~~~ ~~~~~~~. ~~~ ~~~ ~~~~~~, ~~~~~-~~~~~ ~~~~~ ~~~, ~~~~~~ ~~~~~~~~ ~~~~~~~~~ ~~~~ ~~~~~~, ~~~~~~~ de vieille baderne ? »\nCes ~~~~~~~~~~ ~~~~ ~~~~~~~ ~~~ ~~~ ~~~~~~~, ~~~ ~~’~~~ ~~~~~ ~~~~~~~~. ~~~ ~~’~~~~ ~~~~ ~~~~ ~~’~~~ ~~~~~~~~~~ ~~~~ ~~~~~.\nvoir l’entrée du lundi 7 décembre 2020 et ses 3 images dans Le Jour ni l’Heure


Brynbuga - Wikipedia\nUr gwel eus Brynbuga.\nBrynbuga (Usk e saozneg) zo ur gêr vihan e gevred Kembre, e Sir Fynwy, war lez ar stêr Wysg. An anv brezhonek kozh e oa "Burrio" (kembraeg bwr), da lavarout eo kreñv, ur c'hreñvlec'h roman zo bet, ha krediñ a reer e c'hall an anv-se bezañ troet d'an anv "buga".\nSavet e voe ur c'hreñvlec'h gant ar Romaned, e 55, hag anvet ganto Burrium.\nPtol. II, 3, 12 : BULLAEUM / BULLEUM / BULAEUM, ur gêr ar Silured.\nI.A 4845 (Iter XII), I.A 4851 (Iter XIII) : BURRIO\nTalvoudegezh, hervez Rivet & Smith : diazezadenn dindan anv den *Burros.\nE 1403 e voe devet kêr gant Owain Glyndŵr, met trec'h e voe ar Saozon warnañ en Emgann Pwll Melyn, e-kichen Brynbuga, e 1405.\nAdda o Frynbuga (Adam eus Brynbuga), kronikour er Grennamzer\nAlfred Russel Wallace, kimiour.\nAdtapet diwar « https://br.wikipedia.org/w/index.php?title=Brynbuga&oldid=1999841 »\nKêrioù Sir Fynwy


Salaun (roue Breizh) - Wikipedia\nSalaun (roue Breizh)\nSalaun (?-†874), mab da Riwalon, kont Poc'her, a zo bet roue Breizh etre 857 ha 874. Dont a ra e anv eus hini Salomon, roue an Hebreed. Salamun e oa ar stumm kozh, aet da Salavun ha Salaun. Ur sant eus an Iliz katolik eo ivez\nDont a reas da vezañ roue Breizh e 857 goude bezañ muntret ar roue Erispoe, mab da Nevenoe ha kenderv dezhañ. Ne blije ket dezhañ gwelout Breizh o tostaat ouzh Bro-C'hall dre un dimeziñ. Prest e oa Erispoe da eurediñ e verc'h gant Loeiz, mab da Karl Voal, ar roue frank, diwar ali Alkmar, eskob Naoned.\nAr roue Salaun\nE 863, dre Emglev Entrammes (Mayenne), ez eas Maine hag ul lodenn eus Anjev gantañ, diwar-goust ar Franked. E 868, dre Emglev Compiègne e c'hounezas ar c'hotentin, Bro-Avrañch hag Inizi Mor Breizh. Evel-se e tizhas Breizh ar brasañ gorread he deus bet bizskoazh.\nKlask a reas Salaun distagañ eskibien Breizh eus arc'heskob Teurgn ha goulenn a reas digant ar pab lakaat eskopti Dol da vezañ un arc'heskopti. War an entremar e chomo statud Dol o vezañ ma oa gwelet evel an arc'heskopti gant ar Vrezhoned. Un asant a roas ar pab e 1076 pa gasas ur pallium, arouez ar garg, d'an arc'heskob Even. Cheñch a reas an traoù gant ar pab Inosant III pa urzhias e 1199 adlakaat beli arc'heskob Teurgn war an eskibien e Breizh.\nE 853 e savas ur manati, dediet da sant Masen e Masen-Skirieg (Il-ha-Gwilen).\nE dibenn e ren en em dennas en ur manati, er Merzher-Salaun pe e Lanwelan, evit goulenn pardon digant Doue eus muntr Erispoe. Eno e voe drouklazhet d'ar 25 a viz Mezheven 874 gant e zeuñv Paskwezhen harpet gant Gurwant, deuñv Erispoe : « Salaun a glaskas repu en iliz ur manati ma oa kemeret hag handeet gant ur gouezder bras-meurbet. Tennet e oa e zaoulagad gant kement a feulster ma varvas e-doug an noz »).\nLakaet e voe ar roue da sant e 910 abalamour d'e verzherinti ha d'e vertuzioù (Emañ Sant Salaun e roll merzherien an Iliz katolik war lec'hienn ar Vatikan).\n↑ Alban Butler, Jean François Godescar, Vies des pères, martyrs et des autres principaux saints, Volume 4, Lyon, F.Guyot, 1844\n↑ lec'hienn ar Vatikan\nErispoe Roue Breizh\nPaskwezhen pe Gurwant\nAdtapet diwar « https://br.wikipedia.org/w/index.php?title=Salaun_(roue_Breizh)&oldid=1942566 »


Buhez ar Sent/1913/Ann Innosanted santel - Wikimammenn\nBuhez ar Sent/1913/Ann Innosanted santel\n◄ Iann Avieler Ann Innosanted santel Thomas a Gantorberi ►\nann eizved var 'nn ugent a viz kerzu\nO veza klevet menek a gement-se, ar roue Herodes a oue nec’het-braz : aoun en doa na vije diskaret divar he dron gant ar roue nevez ganet a ioa hano anezhan, ha kerkent e sonjaz en em zizober euz ar c’hrouadur-ze. Goulskoude ne ziskouezaz da zen ar pez a ioa enn he spered. Er c’hountrol eo, ober a reaz ann neuz da gaout c’hoant da vont ive da adori ar bugel a glaske ar brinsed divroad. Kas a eure eta dre guz kemennadurez d’ar re-ma da zont d’he balez, ha neuze e lavaraz d’ezho : « — It ha klaskit mad ar bugel-ze, ha p’o pezo he gavet, digasit kelou d’inn evit ma’z inn ive d’he adori. » Mes, goude beza adoret ar Mabik Jezuz e Bethleem, ann tri roue euz ar Zao-Heol a zistroaz d’ar gear dre eunn hent all ; rak difenn o doa bet, a berz Doue, da vont mui da gaout Herodes,\nAr roue-ma a ioa eur prins kriz ha dinatur mar d-euz bet biskoaz. Dija en doa lazet pe lakeat laza he c’hreg, ann daou grouadur en doa bet anezhi, hag he vella mignouned. O velet eta ne reseve kelou ebed digant ann tri roue euz ar Zao-Heol, ez eaz enn egar hag e roaz urs da lakaat d’ar maro ann holl vugale vihan a ioa e Bethleem ha tro var dro betek ann oad a zaou vloaz. Kredi a rea oa sur evelse da lamet he vuez digant ar Mabik Jezuz.\nMes eunn eal a deuaz da gaout Joseph, hag a lavaraz d’ezhan dre he gousk : « — Savit, kemerit ar bugel hag he vamm, tec’hit gantho d’ann Ejipt, ha chomit eno ken na livirinn d’ehoc’h. » Joseph a zentaz heb lavaret ger : kemeret a reaz ar Mabik Jezuz hag he vamm fenoz, ha raktal e tec’haz gantho d’ann Ejipt. Kerkent ec’h erruaz bourrevien Herodes e Bethleern, hag ar vourrevien-ze a ziframme ar vugaligou vihan euz a dre zaouarn ho mammou, hag ho laze holl heb damant ebed d’ho oad. E kement korn a ioa er vro ne glevet nemed hirvoud ha goelvan : ar vugaligou geiz a lenve hag ar mammou a grie fors.\n« — Perak, a lavare unan, e lamit-hu diganen ann hini m’emaoun o paouez genel ? Nag a evez n’em euz-me ket lakeat epad m’edon oc’h he zougen gant aoun ne erruje drouk ganthan, ha brema c’houi a flastr he benn oc’h ann douar ? » « — Perak, eme eunn all, n’e ket ouzinn-me eo ec’h en em gemerit ? Ganen-me eo ema ar faot mar d-euz faot, ha ma n’euz faot ebed, tennit ar vamm a boan enn eur laza anezhi asambles gant he c’hrouadur. » Eunn all a lavare c’hoaz : « — Ne glaskit nemed unan, hag evit kaout hennez e lazit eur maread. Mad, kaer o pezo, ne gavot ket ann hini a glaskit. » Eunn all a lavare erfin : « — Deuit, Salver ar bed, hag hastit affo ; c’houi n'oc'h euz aoun rak den ; en em ziskouezit eta d’ar vourrevien evit ma lezint ganeomp hor bugaligou. »\nLod euz ar mammou a glaske kuzat ho bugale ; mes allaz ! ar vugaligou baour en em ziskuille ho-unan dre ho lenv. Lod all a zifenne ho re guella ma c’hellent, hag epad ma chache ar bourreo dioc’h eur c’hostez, ar vamm a zalc’he stard dioc’h eur c'hostez all ; mes abarz ar fin ar bourreo a veze ato treac’h d’ar vamm. Eur skrij hag eunn druez oa guelet eunn hevelep lazerez !\nKriz e kavit Herodes, hag he hano a ra heuz d’ann holl. Mad, ann tadou hag ar mammou a zesk d’ho bugale offansi Doue dre ar skouer fall a roont d’ezho a zo c’hoaz krisoc’h eged ar roue Herodes. Rak hema ne lamaz nemed buez ar c’horf digant bugale Bethleem, hag enn eur lamet ar vuez-se digantho e kasaz ho eneou var ehun tenn d’ar baradoz. Er c'hountrol, ann tadou hag ar mammou a zesk d’ho bugale offansi Doue dre ar skouer fall a roont d’ezho a lam digantho buez ann ene, hag ho laka var hent braz ann ifern.\nAdtapet diwar « https://br.wikisource.org/w/index.php?title=Buhez_ar_Sent/1913/Ann_Innosanted_santel&oldid=33968 »\nKemmoù diwezhañ degaset d'ar bajenn-mañ d'an 3 Meu 2012, da 16:53.


Eur burzud great gant ar mabik Jesus - Wikimammenn\nA. Lefournier ha Ian Salaun, 1889 (p. 42-46)\n◄ Al laboused o renta ho dever d’ar mabik Jesus Eur burzud great gant ar mabik Jesus Da galon sacr Jesus ►\nEn nosvez ma voue ganet Salver ar bed, ha ma zeaz ar bastored d’he adori er c’hraou a Vethlehem eleao’h ma cafjont ar bugel divin astennet var eun dornat colo, o crena gant ar riou, ez oa eur pennad ac’hano, en eul lochen dister, eur vam iaouank, caer evel Rachel, azezet e kichen an tan, ganthi var he barlen he map kenta ganet, hag hen tome o clask he lacat da gousket. Sellet a rea oc’h an elik-ze coant evel eur rozen en devoa neuze pemp bloas. Mes ar bugel coant-ze, hanvet Nephtali, a ioa deut dall var an douar, ha siouas, n’en doa guelet morse a sclerijen.\n— O va Doue, eme verc’h Israel, o sevel he daoulagad varzu an Env ; ar profesiou zo deut da vir ; an envou a zo digoret, hag ar gliz o deus laket an douar da c’henel deomp eur Zalver.\n— Ne ket falvezet din, eme Esdras, caout ar blijadur d’he velet ep-d-out. Deus buan ma zaimp hon daou d’he adori. Les hor bugel, hon Nephtali ; cousket eo, ha neuze ar c’hez bihan, evithan n’eus nemet tenvalijen.\nMes ar bugel n’oa ket cousket ; clevet en doa kement en doa lavaret he dad, ha pa zeaz he vam, araok mont en hent, da lacat eur pok dezhan var he dal, e savaz en he gouazez, e lamas ganthi a dro vriad en eur lavaret :\n— Va mam, me ielo ive. Perak va lezer ama ? Me ne gouskin ket, ne rin nemet gouela. Me fell din mont da velet, er c’hraou, ar mabik coant-ze a dle c’hoarzin ive eveldon me pa vezan fur.\n— Oh, va bugel ker, eme Sara, petra rafez o tont di pa na velez ket ? Neuze, deut eo ar mare dit da gousket. Cousk aze, va mabik ker !\nAn tad a lavaras neuze :\n— Ni a ia pell ac’hann ; ha neuze ien eo hag an hent zo dies. Ne vezimp ket pell oc’h ober hon tro. Alo, va bugel, couskit aze, ha n’o pet ket aoun : ho mam goz zo en ho kichen.\nAr bugel a bedaz, a vouelas ; mes an tad hac ar vam a zalc’has mad ; gortoz a rejont gouscoude ken na voue cousket ar bugel, daoust d’ar vall o devoa da vont da velet ar bugel nevez ganet.\nKerkent ha ma voant eat er meaz euz an ti, Nephtali pehini n’en doa great nemet neus da gousket, a deuas dezhan eur zonch en tu all d’he oad. Clevet en doa comz euz ar Messi a reat anezhan heol a justis, bann a c’hras, guir sclerijen, hag e sonjas neuze e vanke dezhan eun dra bennag hag o devoa ar re all. Setu hen oc’h ober ar beden-ma.\n« O bugel, bihan eveldonme, me garfe mont d’ac’h adori ive gant ar bastored all. Ma na c’hellan ket da velet o c’hoarzin, e c’hellin da viana cregi en da zorn ha mont var va daoulin en da gichen. Neuze e chellan ive kennigen dit va oanik coant. O, desk din petra da ober, ro din daoulagad ar feiz a glevan hano anezho ken alies gant va zad. Ren va c’hamejou, rak me ne ouzon ket peleac’h e zan. »\nGoude beza great ar beden-ze, ar bugel, poulzet gant eun nerz dreist he oad, a zavaz ep dihuna he vam goz. Clask a ra he zillad braoa, hag ho guisk. Neuze e clask kegil he vam, hag e tistak diouthi eur ruban glaz a ioa en dro d’al lin, hag e za d’ar c’hraou da glask he zanvad muia caret, eun oanig guenn a c’hoarie ganthan var an deiz, hag a ioa neuze cousket er c’hraou var eun dornadik foen. Staga a ra eur penn euz ar ruban oc’h gouzoug an oan, hag ar penn all oc’h he vreac’h.\nNeuze, ô burzud ! e voue gouelet an danvadig o vont evel eur c’hi araog ar bugel dall, hag ar bugel oc’h he heuilla ep steki he dreid nag er vein nag er griziou, nag en toullou digompez en em gave var he hent. Lavaret e vije edo o vale var eun hent bras pe eul leur blean. Ar bugel n’en doa aoun ebet ; caout a rea dezhan clevet a bell eur ganaouen a laouenidigez oc’h he c’helver.\nPenauz e reaz ar pennad hent-ze euz he lochen da graou ar mabik Jesus ? Den ne voar. Ar pez zo sur eo da c’houlou deiz Nephtali a ioa e Bethlehem. Heuilla a reaz bandennou tud a iea neuze da velet ar bugel divin. Eat beteg ar c’hraou, an dallik kez a glaske gant he zaouarn ar manjouer ; strobet e voue etre an ejen hag an azen, hag ez eas da goeza var ar c’holo e kichen salver ar bed epad ma edo Mari sioul o sonjal en he c’halon en traou burzuduz a ioa digouezet.\nAdtapet diwar « https://br.wikisource.org/w/index.php?title=Eur_burzud_great_gant_ar_mabik_Jesus&oldid=161634 »\nKemmoù diwezhañ degaset d'ar bajenn-mañ d'an 7 Mae 2020, da 17:26.


Kevredad ar c'henwerzh - Wikipedia\nKevredad ar c'henwerzh\nKevredad ar C'henwerzh zo ur c'hevredad embregerezhioù kenwerzh ha kenwerzhourien veur e bed ijinet Star Wars. Galloudus-tre eo ar strollad, p'en deus un doare bountañ politikel kreñv war gouarnamantoù ar Republik Kozh evit difenn e interestoù. Ouzhpenn-se ez eo mestr war ul lu niverus hag armet mat a servij da zifenn an hentoù kenwerzhel etre stered ha da lakaat bec'h war e enebourien kenwerzhel ha politikel pa vez ezhomm.\nE penn ar C'hevredad emañ an is-roue Nute Gunray harpet gant Rune Haako.\nEr bloavezh 350 a-raok Emgann Yavin war tachenn ar Republik Kozh e voe savet un aozadur nevez gant lod kenwerzhourien ha tud an dezougen o labourat dre ar c'halaksienn a-bezh : Kevredad ar C'henwerzh.\nGoustadik en em gavas ar C'hevredad o lonkañ e enbourien ekonomikel, ha war vrasaat ez eas betek tizhout ur pouez ha n'haller ket c'hoari an dro dezhañ. Ur wech tizhet pazenn ar monopol war ar c'henwerzh hag an eskemmoù dre ar c'halaksienn e kendalc'has an emled war-du ar bed politikel.\nDont a reas brav gant ar C'hevredad betek kaout danvez kannaded er Sened galaktek.\nGant ma teue brav an emled war-du ar bed politikel e savas ar c'hoant gant Kevredad ar C'henwerzh da greñvaat e nerzh soudardel evit talañ d'ar Vorlaeron. Ar Sened galaktek a roas dezhañ dre lezenn an tu da gregiñ gant sevel ul lu ; dindan un nebeud bloavezhioù e voe savet ul lu ramzel ha modern diwar robotoù brezel.\nAr C'hevredad en doa tizhet e holl balioù, kaout monopol ar c'henwerzh hag an dezougen, kaout nerzh politikel ha kaout ul lu kreñv dezhañ e-unan. Ar plas a oa bet tizhet gantañ a lakae ar Republik Kozh da vezañ aonik dirazañ dre ma c'helle bout diskaret he diskaret gantañ.\nKudenn an tailhoù Nevez[kemmañ | kemmañ ar vammenn]\nC'hwec'h miz a-raok istor ar film Episode I: The Phantom Menace, Palpatin, ur senedour eus ar blanedenn Naboo, a ginnigas tailhoù nevez war an hentoù kenwerzhel a-benn sikour ar sistemoù planedennoù treut ar geusteuren ganto. Dre ma oa berr an arc'hant gant ar Republik Kozh e voe laouen drant ar Sened Galaktek da votiñ an tailhoù nevez.\nDindan un nebeud mizioù e krogas gounidoù Kevredad ar C'henwerzh da vont war zigresk. A-benn diskouez ne oa ket laouen ar C'hevredad e voulc'has sez ar blanedenn Naboo, gwelet evel awen an tailhoù nevez. Ouzhpenn d'ar sez e voe savet un embargo kenwerzhel war ar blanedenn.\nA-dreñv sez hag embargo ar blanedenn Naboo e oa un irienn guzh etre ar C'hevredad hag ur Sith, Dark Sidious pe ar senedour Palpatin. En eskemm d'ar sez soudardel hag ekonomikel e oa bet kinniget dezho harp ar Sened galaktek evit reiñ lamm d'an tailhoù nevez ha gwellaat c'hoazh plas Kevresad ar C'henwerzh war an tachennoù ekonomikel ha politikel.\nOuzhpenn sezizañ Naboo e savas soñj er C'hevredad da rediañ Padme Amidala, rouanez ar blanedenn, da sinañ un destenn ma tisklêria bezañ goulennet ar seziz.\nSiwazh d'ar C'hevredad, ar raouanez a derc'has a-raok bezañ skrapet ha rediet da sinañ an destenn. Gant sikour daou re Jedi ez eas betek sevel klemm dirak ar Sened galaktek. Ar Republik Kozh dinerzhet ha re luziet he melestradurezh a chomas hep ober tra pe dra war-ouez sevel klemm a-enep ar sez a gendalc'he.\nAr rouanez a zistroas d'he flanedenn hag a gemeras penn ar stourm a-enep Kevredad ar C'henwerzh gant sikour ar boblad Gungan ouzhpenn d'he boblañs. Distrujet e voe lestr pennañ flodad listri brezel ar C'hevredad gant ur bugel anvet Anakin Skywalker, ar pezh a gasas ar sez da get. An is-roue Nute Gunray, penn ar C'hevredad, a voe harzet ha barnet.\nAdtapet diwar « https://br.wikipedia.org/w/index.php?title=Kevredad_ar_c%27henwerzh&oldid=1850076 »


Wikipedia:Deizlevr - Wikipedia\nMat eo delc'her en hor soñj penaos ha pegoulz eo bet gwellaet ar wiki-mañ. Renabl an araokadennoù pennañ eo (da vezañ klokaet gant neb a oar).\nPegement a bennadoù zo bet savet er Wikipedia brezhoneg d'ar c'hentañ deiz eus ar miz (kemmañ)\n(Renk ar wiki brezhoneg da zeiz kentañ ar miz) - (Pennadoù bet ouzhpennet e-kerzh ar miz a-raok)\nBloaz Genver C'hwevrer Meurzh Ebrel Mae Mezheven Gouere Eost Gwengolo Here Du Kerzu\n+105 638 (84)\n+170 768 (79)\n+130 1 273 (70)\n+505 1 925 (63)\n+652 2 512 (58)\n2006 3 470 (57)\n+958 4 000 (55)\n+530 4 662 (51)\n+662 5 652 (50)\n+990 6 332 (50)\n+680 6 579 (51)\n+247 7 208 (52)\n+629 7 769 (50)\n+561 8 373 (50)\n+604 8 944 (52)\n+571 9 891 (51)\n+947 10 785 (51)\n2007 11 220 (53)\n+435 12 056 (54)\n+836 12 390 (54)\n+334 13 010 (53)\n+620 13 537 (54)\n+527 14 008 (54)\n+471 14 393 (56)\n+385 14 971 (56)\n+578 15 652 (56)\n+681 16 416 (54)\n+764 16 902 (55)\n+486 17 304 (55)\n2008 17 735 (54)\n+431 18 421 (53)\n+686 18 874 (53)\n+453 19 196 (54)\n+322 19 549 (55)\n+353 19 794 (56)\n+245 20 190 (56)\n+396 20 552 (56)\n+362 20 828 (56)\n+276 21 195 (56)\n+367 21 850 (55)\n+655 22 338 (55)\n2009 22 888 (55)\n+550 23 361 (56)\n+473 23 815 (55)\n+454 24 337 (55)\n+522 24 769 (55)\n+432 25 280 (54)\n+511 26 653 (54)\n+1373 27 910 (52)\n+1257 28 937 (52)\n+1027 29 544 (52)\n+607 30 107 (52)\n+563 30 599 (52)\n2010 31 100 (52)\n+501 31 550 (52)\n+450 31 935 (52)\n+385 32 563 (52)\n+628 33 141 (54)\n+578 33 616 (55)\n+475 34 267 (55)\n+651 34 722 (55)\n+455 35 017 (55)\n+295 35 389 (56)\n+372 35 746 (56)\n+357 36 051 (56)\n2011 36 313 (57)\n+262 36 686 (57)\n+373 36 872 (57)\n+176 37 072 (58)\n+200 37 301 (58)\n+229 37 645 (59)\n+344 38 109 (60)\n+464 38 543 (59)\n+434 39 804 (62)\n+1261 40 186 (62)\n2012 40 566 (62)\n+380 40 770 (62)\n+204 41 033 (62)\n+263 42 014 (62)\n+981 42 412 (62)\n+398 42 894 (62)\n+482 43 305 (62)\n+411 43 561 (62)\n+256 43 783 (64)\n+222 44 189 (64)\n+406 44 499 (64)\n2013 44 717 (63)\n+218 45 056 (64)\n+339 45 231 (64)\n+175 45 397 (64)\n+166 45 559 (64)\n+162 45 732 (67)\n+173 45 977 (69)\n+245 46 191 (69)\n+214 46 415 (69)\n+224 46 648 (70)\n+233 46 945 (71)\n+297 47 190 (70)\n2014 47 410 (70)\n+220 47 605 (70)\n+205 47 887 (70)\n+282 48 269 (70)\n+382 49 083 (71)\n+814 49 392 (71)\n+309 50 138 (71)\n+746 50 513 (72)\n+375 50 755 (72)\n+242 51 204 (72)\n+449 51 612 (72)\n2015 52 002 (72)\n+390 52 473 (72)\n+471 53 042 (71)\n+569 53 478 (71)\n+436 53 733 (71)\n+255 53 990 (71)\n+257 54 254 (71)\n+354 54 388 (71)\n+134 54 804 (71)\n+416 55 414 (71)\n+610 55 772 (71)\n+358 56 000 (72)\n2016 56 513 (72)\n+513 57 034 (72)\n+521 57 448 (72)\n+414 57 895 (72)\n+447 58 244 (72)\n+349 58 562 (72)\n+318 58 832 (72)\n+270 59 245 (72)\n+413 59 620 (72)\n+375 59 865 (73)\n+245 60 210 (73)\n+345 60 534 (73)\n2017 60 759 (73)\n+225 61 064 (73)\n+305 61 378 (74)\n+314 61 792 (74)\n+414 61 972 (74)\n+180 62 152 (74)\n+180 62 378 (74)\n+226 62 602 (74)\n+224 62 959 (74)\n+357 63 082 (74)\n+123 63 230 (74)\n+148 63 398 (74)\n2018 63 612 (75)\n+214 63 779 (76)\n+167 63 979 (76)\n+200 64 226 (77)\n+247 64 485 (76)\n+259 64 751 (76)\n+266 64 959 (76)\n+208 65 160 (76)\n+201 65 373 (76)\n+213 65 555 (77)\n+182 65 686 (77)\n2019 66 163 (77)\n+477 66 316 (77)\n+163 66 486 (78)\n+170 66 633 (79)\n+147 66 748 (79)\n+115 66 940 (79)\n+192 67 031 (79)\n+91 67 099 (79)\n+68 67 189 (79)\n+90 67 307 (79)\n+118 67 419 (79)\n2020 67 526 (79)\n+107 67 664 (80)\n+138 67 767 (81)\n+103 67 865 (81)\n+98 68 069 (81)\n+204 68 279 (81)\n+210 68 409 (82)\n+130 68 510 (82)\n+101 68 581 (82)\n+71 68 657 (81)\n+76 68 734 (81)\n+77 68 842 (81)\n2021 68 981 (82)\n+139 69 126 (82)\n+145 69 276 (83)\n+150 69 378 (83)\n+102 69 463 (83)\n+85 69 560 (83)\n+97 69 662 (83)\n+102 69 760 (83)\n+98 69 916 (83)\n+156 70 030 (83)\n+114 70 215 (83)\n+185 70 354 (83)\n2022 70 531 (83)\n+177 70 677 (83)\n+146 70 996 (83)\n+319 71 195 (83)\n+199 71 425 (84)\n+230 71 629 (84)\n1 Krouidigezh ar wiki - Krouidigezh an Ti-Chopin - Digoradur portal ar gumuniezh\n2 Niver a wikipedourien\n3 Niver a bennadoù\n4 Niveroù heverk all\n5 Renk ar wiki brezhoneg\n6 Taolenn gentañ evit ar c'humunioù\n9 Deiz-ha-bloaz kentañ\n10 Krouidigezh ar portalioù\n11 Brezhonekadur an etrefas\n13 Buhez ar Wiki\n14 Nevez !\n15 Patromoù Babel\n17 Patromoù ar bloavezhioù, kantvedoù, milvedoù\n18 Krouidigezh ar raktres-wikipedia kentañ\n19 Dilennadeg kentañ Merourien ar wiki\n21 Krouidigezh Kannadig ar verourien\n22 Echu eo krouidigezh Deizioù ar bloaz\n23 Echu patrom bloavezhioù ar XVIvet kantved\nKrouidigezh ar wiki - Krouidigezh an Ti-Chopin - Digoradur portal ar gumuniezh[kemmañ ar vammenn]\nWiki : 22 a viz Mezheven 2004 - Ti-Chopin : 19 a viz Here 2004 (adanvet an Davarn d'an 9 a viz Ebrel 2007) - Portal ar gumuniezh : 26 a viz C'hwevrer 2005\nNiver a wikipedourien[kemmañ ar vammenn]\nAet omp en tu all d'an 200 Wikipedour krouet ur gont ganto evit ar wech kentañ. 201 emaomp. a-zeiz da zeiz e kresk brud hor wiki er gevredigezh. Dalc'homp da vont. --Fulup 24 C'hwe 2006 da 19:24 (UTC)[respont]\nha n'eo ket re abred! :-)) --Neal 24 C'hwe 2006 da 19:56 (UTC)[respont]\nD'ar 14 a viz Mae 2007 eo bet krouet ar 500vet kont war hon wikipedia!Benoni 14 Mae 2007 da 18:26 (UTC)[respont]\nD'an 28 a viz Gwengolo 2007 ez eo enskrivet 600vet kenlabourer hon wikipedia. Benoni (Kaozeadenn) 28 Gwe 2007 da 15:48 (UTC)[respont]\nNiver a bennadoù[kemmañ ar vammenn]\nAr 100 pajenn gentañ\nD'an 8 a viz Meurzh 2005 eo tizhet ar 100 pajennad. Ar pajennadoù-mañ a c'hell bezañ anvet pennadoù ivez. Kalz muioc'h a bajennadoù a zo en-dro dezho (Pajennadoù Sikour, pajennadoù rummad, pajennadoù patrom hag all). Gant 100 pajennad eo bet diskleriet "oberiant" hor wiki war roll ar yezhoù er wiki saoznek. (10-04-2005)\nAn 200 pennad kentañ\nE-korf ur pemzektez ez eus bet krouet 100 pajennad muioc'h etre an 8 hag ar 24 a viz Meurzh 2005 ha tizhet eo bet an 200 pajennad.Ch. Rogel 21:19, 24 Apr 2005 (UTC)\nAn 300 pennad kentañ\nD'an 13 a viz mae 2005 e oa tizhet an 300 pajennad.--Paotr 10:47, 13 May 2005 (UTC)\nAr 400 pennad kentañ\nD'an 10 a viz mezheven 2005 e oa tizhet ar 400 pajennad. --Paotr 10:54, 11 Jun 2005 (UTC)\nAr 500 pennad kentañ\nD'an 11 a viz Gouere 2005 e oa tizhet ar 500 pajennad. -- Ch. Rogel 00:07, 11 July 2005 (UTC)\nAr 700 pennad kentañ\nD'an 22 a viz Eost 2005 e oa tizhet ar 700 pennad kentañ. --Fulup 22 Aug 2005 à 14:26 (UTC)\nAn 800 pennad kentañ\nD'an 8 a viz gwengolo 2005 eo bet tizhet ar 800 pennad kentañ. --Paotr 7 Gwe 2005 à 11:40 (UTC)\nAn 900 pennad kentañ\nD'an 16 a viz Gwengolo 2005 e oa tizhet an 900 pennad kentañ. --Paotr 16 Gwe 2005 à 11:46 (UTC)\n.. ha Mil !!\nHa setu !\nd'an 19 a viz Gwengolo, erruet omp a drugarez d'an dream team Fulup, Neal, Yun o deus labouret d'ar pevarlamm, ezel omp eus Klub ar re ouzhpenn 1000 pennad ganto, hag hon eus tapet an 75vet plas etre an holl wikipediaoù. --Paotr 19 Gwe 2005 à 10:53 (UTC)\nDeuet eo ganeomp ! Ha trugarez ivez da Ch. Rogel --Fulup 19 Gwe 2005 à 12:23 (UTC)\nDa heul :\nD'an 12 a viz Here 2005 eo bet tizhet ar 1400 pennad kentañ. --Paotr 12 Her 2005 à 10:55 (UTC)\nD'an 16 a viz Here 2005 eo bet tizhet ar 1500 pennad kentañ. --Paotr 16 Her 2005 da 09:25 (UTC)[respont]\nD'an 22 a viz Here 2005 eo bet tizhet ar 1600 pennad kentañ. --Paotr 23 Her 2005 da 11:25 (UTC)[respont]\nD'ar 25 a viz Here 2005 eo bet tizhet ar 1700 pennad kentañ. --Paotr 25 Her 2005 da 17:10 (UTC)[respont]\nD'ar 28 a viz Here 2005 eo bet tizhet ar 1800 pennad kentañ. --Paotr 28 Her 2005 da 17:31 (UTC)[respont]\nD'an 30 a viz Here 2005 eo bet tizhet ar 1900 pennad kentañ. --Paotr 30 Her 2005 da 14:40 (UTC)[respont]\n31 Here 2005, 1914 pennad, o tostaat eus an 2000 pennad emaomp. Ur souezh eo gwelet penaos eo aet ar wiki brezhoneg war-raok er 4 miz diwezhañ gant pennadoù talvoudus-kaer. Gourc’hemennoù d'an holl. --Fulup 31 Her 2005 da 13:51 (UTC)[respont]\nD'ar 6 a viz Du eo bet tizhet an 2000 pennad --Paotr 6 Du 2005 da 12:05 (UTC)[respont]\nD'an 30 a viz Du eo bet tizhet ar 2500 pennad --Paotr 30 Du 2005 da 11:55 (UTC)[respont]\nD'an 10 a viz Kerzu eo bet tizhet an 3000 pennad --Paotr 10 Kzu 2005 da 10:30 (UTC)[respont]\nTizhet ar pal ! 3500 pennad well-wazh aozet d'an 8 a viz Genver 2006. --Ch. Rogel 8 Gen 2006 da 00:55 (UTC)[respont]\nD'an 31 a viz Genver 2006 eo bet tizhet ar 4000 pennad --Paotr 31 Gen 2006 da 20:11 (UTC)[respont]\nD'an 11 a viz Meurzh 2006 eo bet tizhet ar 5 000 pennad (pebezh miz gant an 50vet renk er wiki !! --Paotr 11 Meu 2006 da 10:35 (UTC)[respont]\nD'ar 16 a viz Ebrel 2006 eo bet tizhet ganeomp ar 6 000vet pennad, daoust ma 'z omp c'hoazh gant an 50vet renk!!! Benoni 15 Ebr 2006 da 23:48 (UTC)[respont]\nD'ar 24 a viz Mezheven 2006 eo bet tizhet ganimp ar 7 000vet pennad.--Llydawr 24 Mez 2006 da 14:02 (UTC)[respont]\nD'ar 14 a viz Eost 2006 eo bet tizhet ganeomp an 8 000vet pennad! Benoni 14 Eos 2006 da 16:44 (UTC)[respont]\nD'ar 4 a viz Here 2006 eo bet tizhet ganeomp an 9 000vet pennad!\n.. ha Dek Mil !!\nD'an 1 a viz Du 2006 omp erruet e barzh Klub ar re ouzhpenn 10 000 pennad ganto, gant ur pennad war Listenn kêrioù Galiza gevellet gant ur gêr a Vreizh. Benoni 1 Du 2006 da 22:51 (UTC)[respont]\nKeloù berr-berr en A.B.P. :  . A galon. Klaod.\nD'ar 14 a viz Du 2006 eo bet tizhet ganeomp an 11 000vet pennad\nD'ar 27 a viz Genver 2007 eo bet tizhet ganeomp an 12 000vet pennad\nD'an 30 a viz Meurzh 2007 eo bet tizhet ganeomp an 13 000vet pennad\nD'an 31 a viz Mae 2007 eo bet tizhet ganeomp ar 14 000vet pennad\nD'ar 1añ a viz Eost 2007 eo bet tizhet ganeomp ar 15 000vet pennad!\nD'ar 15 a viz Gwengolo 2007 eo bet tizhet ganeomp ar 16 000vet pennad!\nD'an 10 a viz Du 2007 eo bet tizhet ganeomp ar 17 000vet pennad!\n20 000 pennad tizhet d’ar 20 a miz Mez 2008\n23 000 pennad savet d'ar 7 a viz Genver 2009.\n24 000 pennad savet, d'an 12 a viz Meurzh 2009.\nD'ar 14 a viz Mae 2009 e oa bet savet ar 25000vet pennad.\n27 000 pennad savet a-benn an 9 a viz Gouere 2009.\nAn 30 000vet pennad zo bet savet d'ar 25 a viz Here 2009.\n32 000vet pennad tizhet d'ar 5 a viz Meurzh 2010.\n34 000vet pennad tizhet d'an 23 a viz Mezheven 2010.\n35 000vet pennad tizhet d'ar 27 a viz Eost 2010.\n37 000vet pennad tizhet d’ar 15 a viz Meurzh 2011.\nAn 38 000vet pennad zo bet savet d'ar 24 a viz Mezheven 2011.\nAn 39 000vet pennad zo bet savet d'ar 7 a viz Gwengolo 2011.\nAn 40 000vet pennad zo bet savet d'ar 17 a viz Du 2011.\n42 000 pennad zo bet tizhet d'an 28 a viz Ebrel 2012.\n49 000 pennad zo bet tizhet d'an 19 a viz Ebrel 2014.\nD'an 9 a viz Gouere 2014 eo bet savet an 50 000vet pennad.\n60 000 pennad tizhet d'ar 15 a viz Here 2016.\n70 000 pennad boulc'het d'ar 26 a viz Gwengolo 2021.\nNiveroù heverk all[kemmañ ar vammenn]\nD'an 9 a viz Du 2006 ez eus bet tizhet ganeomp an 20.000vet pajenn. Benoni 10 Du 2006 da 00:49 (UTC)[respont]\nD'ar 4 a viz Genver 2007 ez eus bet tizhet ganeomp ar 100.000vet edit. Benoni 5 Gen 2007 da 13:07 (UTC)[respont]\nD'ar 7 a viz Eost 2007 ez eus bet tizhet ganeomp an 30.000vet pajenn. Benoni (Kaozeadenn) 7 Eos 2007 da 17:43 (UTC)[respont]\nD'an 10 a viz Eost 2007 ez eus bet tizhet ganeomp an 200.000vet edit! Benoni (Kaozeadenn) 10 Eos 2007 da 21:23 (UTC)[respont]\nRenk ar wiki brezhoneg[kemmañ ar vammenn]\nEmañ ar wiki brezhoneg en 90vet plas diwar 160 wiki ur pennad warno d'an nebeutañ (10-04-2005).\nD'ar c'hentañ a viz eost 2005 renket eo ar wiki-mañ d'ar 84vet plas etre an holl wikioù\nD'an 23 a viz Eost 2005 en deus tapet hor wiki an 79vet plas etre an holl wikioù. Ar wech kentañ deomp bezañ renket e-touez ar 80 yezh kentañ. Pal da zont : bezañ ezel eus Klub ar re ouzhpenn 1000 pennad ganto. Bec'h dezhi!\nEvit gouzout hiroc'h sellit ouzh http://meta.wikimedia.org/wiki/List_of_Wikipedias (e saozneg). --Fulup 23 Aug 2005 à 16:37 (UTC)\nD'an 08 a viz Gwengolo 2005 en deus tapet hor wiki an 78vet plas etre an holl wikioù evit ar wech kentañ.\nmat eo, met gwelloc'h eo c'hoazh e gwirionez rak pa seller ouzh yezhoù all gant muioc'h a bennadoù, evel da skwer an okitaneg, ec'h eo sklaer ez eo klokoc'h ar pennadoù war ar wikipedia e brezhoneg dre vras.\nale, tan dezhe tudoù. Neal 8 Gwe 2005 à 09:51 (UTC)\nD'an 10 a viz Gwengolo 2005 eo bet tapet an 77vet plas ganeomp. Trugarez da Neal evit e labour efedus. --Fulup 12 Gwe 2005 à 18:26 (UTC)\nD'ar 24 a viz Gwengolo 2005 omp tremenet d'an 70vet plas war renkadur an holl yezhoù. Gant ouzhpenn 1150 pennad emañ bremañ ar brezhoneg a-us da yezhoù ken bras hag an Hindi zo ar yezh ofisiel pennañ en India. Gourc'hemennoù d'an holl ha bec'h d'ar 1500 pennad bremañ. --Fulup 24 Gwe 2005 à 15:31 (UTC)\nUn toullad devezhioù zo eo bet paket an 69vet plas ganeomp. Kregiñ a reomp d'en em gavout e-touez yezhoù bras bremañ hag an trede yezh keltiek ar muiañ implijet omp war-lerc'h ar c'hembraeg hag an iwerzhoneg. Aet omp dreist da ouezeleg Skos. --Fulup 12 Her 2005 à 17:26 (UTC).\nHag ur plas ouzhpenn ! Tremenet omp a-us d'an Tamoul, unan eus ar yezhoù muiañ komzet en India. En 68vet plas emaomp bremañ. Pal da zont : mont dreist ar javaneg, an 12vet yezh muiañ komzet er bed gant etre 80/100 milion a yezherien. N'o deus mui nemet 100 pennad lañs warnomp. --Fulup 16 Her 2005 da 10:58 (UTC)[respont]\nkollet eo bet ur plas setu ni en 69vet plas en-dro, a-dreñv eus an Tamoul --Paotr 18 Her 2005 da 13:04 (UTC)[respont]\n...ha tapet hon eus an 68vet plas adarre hiriv --Paotr 19 Her 2005 da 19:00 (UTC)[respont]\nSetu ni d'ar 67vet plas abaoe dec'h --Paotr 23 Her 2005 da 11:26 (UTC)[respont]\nHa setu ni d'ar 66vet plas hiriv --Paotr 25 Her 2005 da 12:58 (UTC)[respont]\nD'an 29 a viz Here hon eus tapet ar 65vet plas --Paotr 29 Her 2005 da 20:44 (UTC)[respont]\nD'an 30 a viz Here hon eus tapet ar 63vet plas --Paotr 30 Her 2005 da 11:12 (UTC).[respont]\nTremenet omp a-us d'ar belaruseg, ur yezh Stad all. Just dindan ar Plattdeutsch emaomp bremañ. N'hon eus mui nemet 140 pennad dale war an Iwerzhoneg ken a-benn dont da vezañ an eil yezh keltiek muiañ implijet war wikipedia goude ar c’hembraeg. Bec’h dezhi tudoù, emañ ar yezhoù predenek o krignat ar yezhoù gouezelek ! Pal o tont tremen dindan bevenn an 60 yezh muiañ implijet --Fulup 31 Her 2005 da 13:51 (UTC)[respont]\nD'an 10 a viz Du hon eus tapet ar 61vet plas --Paotr 10 Du 2005\nD'an 11 a viz Du hon eus tapet ar 60vet plas --Paotr 11 Du 2005 da 17:57 (UTC)[respont]\nSetu-ni e-touez an 60 yezh muiañ implijet war wikipedia eta. Tremenet omp a-us d'al latveg, ur yezh Stad all ! N'eus mui nemet 50 pennad dale war an iwerzhoneg ken a-benn tapout an eil plas evit ar yezhoù keltiek. Dav dezhi ! --Fulup 11 Du 2005 da 21:43 (UTC)[respont]\nD'an 13 a viz Du hon eus tapet ar 59vet plas, a-raok an iwerzhoneg, ni 'zo an eil wiki keltiek --Paotr 13 Du 2005 da 12:36 (UTC)[respont]\nD'an 20 a viz Du hon eus tapet ar 58vet plas, --Paotr 20 Du 2005 da 14:46 (UTC)[respont]\nTremenet omp en tu all d'an Albaneg bremañ. N'emaomp ket pell eus an 2500 pennad ken. Dalc'homp da vont. --Fulup 23 Du 2005 da 17:11 (UTC)[respont]\nTizhet ar pal adarre. Gourc'hemennoù d'an holl. Pal o tont evit gounit ur plas all : adtapout an interlengua, ur yezh kalvezel bet krouet gant Mab-den. N'o deus nemet 300 pennad lañs warnomp ken. Deomp war-du an 2800 neuze. Fulup.\nD'ar 6 a viz Kerzu hon eus tapet ar 57vet plas, --Paotr 6 Kzu 2005 da 15:28 (UTC)[respont]\nDispar, trugarez da Neal adarre. Pal o tont Tizhout an tri mil. Emaomp war roudoù ar makedoneg bremañ. Gourc'hemennoù d'an holl. --Fulup 6 Kzu 2005 da 17:31 (UTC)[respont]\nAet eo ganeomp ar 56vet plas d'ar 16 a viz Kerzu, --Paotr 16 Kzu 2005 da 12:00 (UTC)[respont]\nPal da zont : tapout 3500 pennad. Emaomp o tispenn roudoù ar Sikilianeg bremañ. --Fulup 16 Kzu 2005 da 17:30 (UTC)[respont]\nAet omp dreist d'an 3500 met kollet ez eus bet ur plasig abalamour da araokadenn dreist an tatareg. 57vet emaomp adarre. Krignat a reomp atav war ar sikilianeg avat. Ar pal a zeu : tremen dreist ar 4000 pennad. --Fulup 9 Gen 2006 da 20:43 (UTC)[respont]\nAdtapet hon eus ar plas hor boa kollet. Renket 56vet emaomp en-dro bremañ hag aet omp dreist d'an tatareg a-benn ar fin. War-raok ez eomp atav eta ha tostaat a reomp d'ar 4000 pennad. Just dindan ar c'hembraeg emaomp bremañ ha n'hon eus mui nemet ur 100 pennad dale bennak ken war hor breudeur tramor. Un tamm striv c'hoazh a-berzh an holl hag ac'hann da fin ar miz e vo ar brezhoneg ar yezh keltiek kentañ war Wikipedia ! --Fulup 22 Gen 2006 da 11:06 (UTC)[respont]\n27 Genver 2006, devezh istorel, aet eo ar brezhoneg dreist d'ar c'hembraeg war Wikipedia. Ar yezh keltiek kentañ omp bremañ goude bezañ adtapet ar gouezeleg da gentañ, an iwerzhoneg da c'houde, hag, a-benn ar fin, ar c'hembraeg. Diskouez a ra penaos e c'hall ar brezhoneg mont war-raok m'en em laka an holl asambles evit lakaat hor yezh da vezañ. Gourc'hemennoù d'an holl eta. Kennerzhus-kenañ eo evit an dazont. Dalc'homp da vont, er 55vet plas emaomp bremañ. --Fulup 27 Gen 2006 da 19:22 (UTC).[respont]\n200 pennad dilañs bennak hon eus war ar sikilianeg, un netraig. Emaomp o tostaat eus an 50 yezh kentañ er bed !\nTapet ur plas all ganeomp c'hoazh, diwar-goust an napolitaneg ar wech-mañ. Ar 54re emaomp bremañ hag emaomp atav o tispenn roudoù ar sikilianeg. N'hon eus mui nemet ur 15 pennad dale warno ken a-raok gounid ur plas all. Bec'h dezhi tudoù ! --Fulup 19 C'hwe 2006 da 11:04 (UTC)[respont]\nTapet ur plas all c'hoazh hiziv, 53de emaomp - aet omp deist d'ar sikilianeg a-benn ar fin (hag an eil wech er bloaz-mañ!), ne bado ket pell 'michañs rak labourat buna-tre a ra ar re-se ivez! ne vefomp ket pell o mont war renk ar yezhoù gante 10.00p pennad :-)) Neal 19 C'hwe 2006 da 12:23 (UTC)[respont]\nPal a zeu : mont dreist d'al latin ha d'an asturianeg zo keit-ha-keit. N'eus mui nemet 50 pennad dilañs ganeomp ! --Fulup 19 C'hwe 2006 da 17:34 (UTC)[respont]\nTapet ganimp ur plas c'hoazh aet e-biou d'an asturianeg. Ha gallout a rafomp chom er 52l plas mont war-raok c'hoazh tudoù? ale, tan de'i! --Neal 22 C'hwe 2006 da 17:25 (UTC)[respont]\nHa setu-ni er 52vet plas hiriv gant tremen 4500 pennad ! --Paotr 22 C'hwe 2006 da 17:35 (UTC)[respont]\nN'eus mui nemet 30 pennad dilañs a-benn adtapout al latin. --Fulup 22 C'hwe 2006 da 19:11 (UTC)[respont]\ntapet hon eus an 51vet plas a-raok al latin - cheñch a ra ar plas bemdez !! --Paotr 23 C'hwe 2006 da 15:20 (UTC)[respont]\nHiziv omp aet war-raok ur plas adarre goude bezañ bet tapet hag aet e-biou d'al latin er 51añ plas emaomp bremañ: ne van nemet 983 720 pennad ken a-benn dapout ar saozneg :-)) --Neal 23 C'hwe 2006 da 15:23 (UTC). Bec'h dezhi neuze, ma rankomp bezañ echuet a-raok fin ar miz, n'eus ket amzer da goll ! --Fulup 23 C'hwe 2006 da 19:36 (UTC)[respont]\nHag ouzhpenn, ma lakaomp a-gostez yezhoù ofisiel stad Spagn (euskareg, katalaneg, galizeg), ar walloneg ha yezhoù kalvezel evel an ido pe an esperanteg, n'eus mui nemet yezhoù Stad dirazomp ken. Hag an hini gentañ da lonkañ eo an afrikaneg. --Fulup 23 C'hwe 2006 da 19:36 (UTC)[respont]\nN'ouzon ket penaos met tapet hon eus an 50vet plas hiriv --Paotr 4 Meu 2006 da 10:59 (UTC)[respont]\nne gomprenan ket me ivez rak n'omp ket aet e-biou d'an afrikaneg c'hoazh hag o venel tost da 100 pennad lañs warnomp... --Neal 4 Meu 2006 da 11:07 (UTC)[respont]\nNann, ni zo c'hoazh 51. Kudennoù a zo gant renkamant ar Serbeg (gwellet pajenn kaozeadenn) hag a oa bet lakaet dec'h da yezh diwezhañ (!) hag a zo bet adrenket hiziv 18vet endro, met o leuskel ar roumaneg gant ar renk a 18vet ivez. Setu ma 'zo evit ar mare daou 18vet. Met war a seblant e vo renket pep tra dilun... Hag e adkavimp hor renk a 51añ (betek ma tibaseimp an afrikaaneg)... Benoni 4 Meu 2006 da 11:12 (UTC)[respont]\nMat, ha setu-ni er 50vet plas hiriv evit gwir --Paotr 8 Meu 2006 da 11:45 (UTC)[respont]\nUnan c'hoaz, gant 5500 pennad, aet eo ganeomp an 49vet plas --Paotr 21 Meu 2006 da 12:02 (UTC)[respont]\naet e-biou d'ar georgeg adarre (pegeit e pado? ) hag adtapet an 49vet plas ganimp--Neal 7 Ebr 2006 da 18:07 (UTC)[respont]\nHa padout a raio pell ar c'hoari-mañ m'eus aon --C'hwil-du siferniet 10 Ebr 2006 da 10:00 (UTC)[respont]\nHa setu ni '50vet en-dro, met dibaseet gant ar makedoneg ar wech-mañ. Ur bot 'zo ganto war a seblant, en deus krouet ur mil pennad bennak en un nebeut devezhioù!!! N'eo ket just, 'vel vije lâret e diwaneg ;-) Benoni 15 Ebr 2006 da 20:44 (UTC)[respont]\nkollet ganeomp an '50vet plas, dibaset adarre gant ar wiki georgeg\ntremenet omp d'an 52vet plas bremañ. Dibaseet omp bet gant an napolitaneg a zo tremenet eus an 52vet renk d'ar 47vet renk, en un nebeud devezhioù hepken.--Llydawr 14 Mez 2006 da 11:54 (UTC)[respont]\naet ganeomp an 51vet plas adarre a-raok ar makedoneg --Paotr 2 Gou 2006 da 10:47 (UTC)[respont]\nadtapet ganeomp an 50vet plas, pegeit e pado? --Paotr 18 Gou 2006 da 14:08 (UTC)[respont]\n51vet plas adarre, dibaseet ma 'z omp bet gant ar bengaleg. Petra soñjit klask bezañ an 50vet yezh o tizhout an 10.000 pennad? Bec'h dei eta evit dibaseal an albaneg! Benoni 5 Gwe 2006 da 13:19 (UTC)[respont]\nKollet ur plas adarre ;-(( setu-ni er 52vet plas --Paotr 27 Gwe 2006 da 14:13 (UTC)[respont]\nAet omp e-bioù d'an albaneg a-benn ar fin ha tapet (pe adtapet kentoc'h) ur plas ganimp. Ne van ket kalz a hent kn evit tizhout pal an 10.000 pennad. Tan de'i tudoù --Neal 1 Du 2006 da 10:15 (UTC)[respont]\nD'an 21vet a viz Mezheven, kilet hon eus eus 55vet da 56vet. --Ch. Rogel 16 Eos 2007 da 00:00 (UTC)[respont]\nGoude bezañ bet chomet er 56vet plas sizhunvezioù-pad eo aet ar wiki brezhonek d'ar 55vet d'an 7 a viz Eost 2007. --Ch. Rogel 15 Eos 2007 da 23:24 (UTC)[respont]\nD'an 54vet renk eo aet ar wiki brezhoneg e-doug miz Here 2007 --Ch. Rogel 4 Her 2007 da 16:52 (UTC)[respont]\nGoude bezañ chomet er 56vet renk e-pad sizhunvezioù eo tremenet ar Wiki brezhonek d'ar 55vet plas d'an 10 a viz Here 2008.\nEr 54e renk emañ ar Wiki brezhonek bremañ, tremenet m'eo dirak ar Wikipedia islandek d'an 12 a viz Ebrel 2009. --Llydawr 14 Ebr 2009 da 11:33 (UTC)[respont]\nEr 55vet renk emañ ar Wiki brezhonek adarre : tremenet eo ar Wikipedia islandek dirak hon hini d'an 22 a viz Ebrel 2009. --Llydawr 23 Ebr 2009 da 06:51 (UTC)[respont]\nD'an 3 a viz Mae 2009 e oa tremenet ar Wiki brezhonek dirak an islandeg adarre ha tremenet er 54e renk. -Llydawr 4 Mae 2009 da 16:22 (UTC)[respont]\nD'ar 14 a viz Gouere eo tremenet ar Wiki brezhonek dirak ar bosneg hag al luksembourgeg hag erruet en 52vet renk. --Llydawr 14 Gou 2009 da 19:54 (UTC)[respont]\nTaolenn gentañ evit ar c'humunioù[kemmañ ar vammenn]\nD'an 8 a viz Ebrel 2005 eo bet dispaket an daolenn gentañ evit ar c'humunioù. Sell amañ. Dit da sevel hini ar gumun a blij dit ar muiañ. Ch. Rogel 17:32, 10 Apr 2005 (UTC)\nMeta-Wiki[kemmañ ar vammenn]\nD'an 21 a viz Mezheven 2005 e oa bet kroget gant troidigezh pajennoù kentañ ar greizenn genurzhiañ raktresoù Wikimedia, Meta-Wiki, e brezhoneg. Meta-Wiki --Fulup 22 Aug 2005 à 15:04 (UTC)\nCommons[kemmañ ar vammenn]\nD'an 22 a viz Mezheven 2005 e oa bet lañset doare kentañ Commons e brezhoneg. Commons eo anv bank skeudennoù ha restroù son frank a wirioù Wikimedia. Gallout a reont bezañ implijet evit sevel pennadoù en holl wikipediaoù. Wikicommons --Fulup 22 Aug 2005 à 15:04 (UTC)\nDeiz-ha-bloaz kentañ[kemmañ ar vammenn]\nD'an 22 a viz Mezheven 2005 ar wikipedia e brezhoneg a oa bet krouet abaoe bloaz.\nDeiz ar bloaz laouen d'an holl --Paotr 15:51, 22 Jun 2005 (UTC)\nKrouidigezh ar portalioù[kemmañ ar vammenn]\nd'an 12 a viz Gouere 2005 eo bet savet Porched ar porchedoù hag un esae evit krouiñ Portal ar mor Ch. Rogel 23:08, 11 July 2005 (UTC) Bremañ e raer gant ar ger "porched", setu al liamm reizh : Porched:Ar mor --Y-M D (kaozeal) 28 C'hwe 2010 da 10:57 (UTC)[respont]\nBrezhonekadur an etrefas[kemmañ ar vammenn]\nD'an 12 a viz Eost 2005 eo bet kroget gant troidigezh restroù etrefas ar Wiki e brezhoneg. Echuet eo bet d'ar 16 a viz Eost da 00.27. --Fulup 22 Aug 2005 à 14:26 (UTC)\nD'an 21 a viz Eost 2005 eo bet kroget gant brezhonekadur aotomatek endro ar Wiki (patrom, rummad, skeudenn) Ch. Rogel 22 Aug 2005 à 00:34 (UTC)\nThis is thanks to Fulup. Trugarez ivez !! -- Node ue 23 Aug 2005 à 15:47 (UTC)\nHiziv, 11 a viz Du 2005 eo bet echuet brezhonekaat etrefas ar wiki brezhoneg gant ar robot a-benn ar fin. Hiviziken e c’hallomp ober hor mad eus un etrefas nevez a ya en-dro penn-da-benn en hor yezh. --Fulup 11 Du 2005 da 14:33 (UTC)[respont]\nNevezadenn vras d'an etrefas hiziv. Klok eo an droidigezh adarre. Fulup 24 Gen 2007 da 21:45 (UTC)[respont]\nEchuet ganin nevesaat troidigezh kemennoù kalonenn etrefas ar Wiki (1800 kemennad). Krog on da nevesaat an astennoù en-dro ivez. Un tamm dale a oa bet paket. Emichañs ne bado ket re bell a-raok na vefe hizivaet al lec'hienn gant ar servijer. --Fulup 14 Her 2007 da 21:37 (UTC)[respont]\nQuarto[kemmañ ar vammenn]\nD'an 21 a viz Eost eo bet boulc'het troidigezh niv. 3 Quarto, kannadig an holl Wikipedourien. Deuit da begañ 'barzh ivez ma c'hoarzh ouzhoc'h : Quarto --Fulup 22 Aug 2005 à 15:04 (UTC)\nBuhez ar Wiki[kemmañ ar vammenn]\nEr mare-mañ e c'hoarvez kalz traoù war ar wiki brezhoneg. Muioc'h-mui a dud a gemer perzh ennañ hag a skriv pe a dro pennadoù dedennus-kaer diwar-benn danvezioù liesseurt. O kemer e lañs emañ hor wiki da vat. Aet eo kalz war-raok er mizioù tremenet ha gounezet en deus un toullad plasoù e renkadur an holl wikipediaoù.\nNevez ![kemmañ ar vammenn]\nEchuet eo bet treiñ an etrefas e brezhoneg. Ur wech krouet ho kont implijer (User account) e c'hallit dibab ar brezhoneg da yezh hoc'h etrefas er rann 'preferences'. Tamm-ha-tamm e vez degaset ar c'hemmoù enlinenn hag a-barzh pell e vo klok an etrefas. Hiviziken e c'hallit implijout ho yezh evit merdeiñ war holl raktresoù Wikimedia (Wikicommons, Wikimedia, hag all).Fulup\nPatromoù Babel[kemmañ ar vammenn]\nD'an 12 a viz Gwengolo 2005 eo bet azasaet patromoù yezh brudet Babel e brezhoneg. Implijet e vezont war ar pajennoù implijer evit diskouez da implijerien ar wikioù all gant peseurt yezh e c'haller ober evit komz gant hemañ-henn. N'eo ket bet azasaet ar patromoù yezh evit an holl yezhoù c'hoazh, echuet e vo en devezhioù o tont. Evit gouzout penaos implijout patromoù yezh Babel ez eus tu da vont war pajenn Babel. A-hend-all, war ma fajenn implijer ez eus un daolenn a c'haller kemer da skouer ivez --Fulup 12 Gwe 2005 à 18:26 (UTC)\nStadegoù[kemmañ ar vammenn]\nHiviziken e c'haller kaout taolennoù stadegoù klok Erik Zachte evit holl raktresoù Wikimedia e brezhoneg. Niver a bennadoù, niver a wikipedourien, ment ar pennadoù, hag all, dre daolennoù ha grafikoù niverus evit an holl yezhoù. Emañ ar brezhoneg e-touez an 22 yezh m'eo bet troet ar stadegoù talvoudus-se enno. Sellit amañ --Fulup 19 Gwe 2005 à 17:55 (UTC)\nPatromoù ar bloavezhioù, kantvedoù, milvedoù[kemmañ ar vammenn]\nEchuet eo kempenn ar patromoù evit sevel ar pennadoù a denn da brantadoù an istor ha torr-penn eo bet me 'lavar deoc'h. Taolenn ar c'hantvedoù a c'haller kaout e Roll ar C'hantvedoù, pennadoù skouer zo evit Iañ kantved, XXvet kantved ha XXIvet kantved, heñveldra evit ar milvedoù Iañ milved kt JK, Iañ milved, Eil milved, IIIe milved ha Roll ar milvedoù ; lañset mat eo an traoù evit pennadoù pep bloavezh ivez. Ur bloavezh skouer a c'haller da gaout gant 1972 ha 2005 zo war ar stern. Krouet ez eus bet pajennoù evit merkañ an darvoudoù a c'hoarvez e Breizh war ar pemdez ivez, sellet ouzh Gwengolo 2005 e Breizh hag Here 2005 e Breizh, da vezañ klokaet gant neb a garo pegañ e-barzh. Bec'h d'ar skrivañ bremañ ! --Fulup 12 Her 2005 à 17:26 (UTC)\nEchuet eo sevel pennadoù an XXIvet kantved kentañ (adal ar bloaz 1 betek 2000). Da vezañ klokaet ha resisaet gant an holl. Savet int bet dre gendeuziñ ar pennadoù saoznek ha gallek. Mankout a ra ouzhpennañ darvoudoù a denn da istor Breizh peurgetket. --Fulup 19 Meu 2006 da 17:50 (UTC)[respont]\nKrouidigezh ar raktres-wikipedia kentañ[kemmañ ar vammenn]\nLañset 'm eus ar raktres-wikipedia kentañ diwar-benn Wikipedia:Raktres/Traoù ar mor traoù ar mor - Kemerit perzh ha savit raktresoù all liammet d'ar portalioù ! --Ch. Rogel 28 Kzu 2005 da 00:24 (UTC)[respont]\nDilennadeg kentañ Merourien ar wiki[kemmañ ar vammenn]\n6 C'hwevrer 2006, evit ar wech kentañ ez eus bet dalc'het ur votadeg evit dilenn merourien hor wiki, etre an 30 Genver hag ar 6 C'hwevrer. Dilennet eo bet an tri a oa aet war ar renk, setu int : Neal, Paotr ha Fulup, kalon vat dezho. Sellit ouzh an disoc'hoù AMAÑ !.\n--Fulup 6 C'hwe 2006 da 22:46 (UTC)[respont]\nTudoù, emaomp o paouez bevañ hon taol vandalerezh bras kentañ. Deuet eo a-benn un den dianav d'ober e reuz e-pad 7 munud ha diverkañ 29 fajenn penn-da-benn a-raok bezañ stanket ganin. Un chañs eo emaomp o paouez dilenn merourien ha tapout gwirioù evit herzel ouzh an enebourien ni hon-unan. --Fulup 8 C'hwe 2006 da 15:27 (UTC)[respont]\nKrouidigezh Kannadig ar verourien[kemmañ ar vammenn]\nNevez ! Krouet eo bet Kannadig ar verourien evit ma c'hallo ar verourien reiñ keloù d'ar gumuniezh eus ar pezh a vez graet ganto.\nEchu eo krouidigezh Deizioù ar bloaz[kemmañ ar vammenn]\nkrouet eo bet an holl pennadoù, ret eo ouzhpennañ anezho bremañ ! kit da welout Deizioù ar bloaz --Paotr 23 C'hwe 2006 da 07:45 (UTC)[respont]\nEchu patrom bloavezhioù ar XVIvet kantved[kemmañ ar vammenn]\nda leuniañ bremañ C'hwil-du siferniet 10 Ebr 2006 da 10:03 (UTC)[respont]\nAdtapet diwar « https://br.wikipedia.org/w/index.php?title=Wikipedia:Deizlevr&oldid=1912046 »\nIstor ar wikipedia brezhonek\nKemmoù diwezhañ degaset d'ar bajenn-mañ d'an 30 Gwe 2021, da 10:15.


Pajenn:Crocq - Klenved ar medalennou, 1908.djvu/21 - Wikimammenn\nPajenn:Crocq - Klenved ar medalennou, 1908.djvu/21\nTremen diouz ar vistri ? Poent e vefe !… Ha perak, mar plij, tremen diouto, ar vistri-ze ? Me lavar, me ! ar gwella mestr ne dalv ket ar falla mevel. Forz pegement a fallagriez a c’helfe kaout en e gorf, ar falla mevel a vezo c’hoaz eun hanter re vat evit mont da zervicha ar gwella mestr.\nSell ’ta, e pelec’h out bet er skol o tiski kemend-all a « langach » ? Me gave d’in koulskoude e oa dies ober eun doktor eus eun azen-gornek !\nTe, Lom Bitous, war zigarez ma ’z out bet er skoliou gwechall o skuba ar bankeier gant da vragou, te eo brao d’it kaozeal. Mes me, paour kez droch, me a vije da neuze o tiwall ar zaoud ? Ha dre va fenn va-unan, ha n’eo ket er skol, an hini em eus disket eun tammig lenn, eun tammig skriva, ha kalz servicha ar vistri eus ar falla ma c’hellin ober.\nDiwall, pôtr, na deufe ket da daol da vad ganit aman.\nHa perak ta ? Te ’gav d’it, Lom, eo en eur boania muia ma c’heller, en eur en em laza war al labour, e vez ar mevel ar gwella deut d’e vestr ? Tra, tra, tamm bet, pell ac’hano ! Me, gwelet a ri, ne rin morse netra evit plijout d’an aotrou Fistoulik, pell ac’hano, ha koulskoude me vo kenkoulz deut d’ar bourc’hiz hag e vezi-te.\nGwelet a rimp, ha mar karez e lavarin d’it penoz\nAdtapet diwar « https://br.wikisource.org/w/index.php?title=Pajenn:Crocq_-_Klenved_ar_medalennou,_1908.djvu/21&oldid=100865 »\nKemmoù diwezhañ degaset d'ar bajenn-mañ d'an 6 Ebr 2017, da 10:21.


Gwenn (santez) - Wikipedia\nGwenn a oa ur briñsez vrezhon a veve er VIvet kantved.\nMeur a vojenn zo diwar he fenn, ha meur a vaouez a c’hellje bezañ bet, dezho an hevelep anv, evel ma c’hoarvez alies. Anavezet eo e Kembre gant an anv Gwen Tair Bron. Eno e soñj da enklaskerien zo e c’hellfe bezañ bet un doueez vamm.\nE Breizh eo anavezet da gentañ evel mamm sant Gwenole. Dimezet e vije bet da Fragan, ur priñs eus Kembre eñ ivez, ha tec’hout a reas da Arvorig a-gevret gantañ. Dilestrañ a rejont war an aod, e-kichen genoù ar stêr Goued, hag en em staliañ eno, el lec’h zo anvet bremañ Ploufragan. Un trede mab o devoe, goude daou vreur gevell : Gwezhenneg, Jagu ha Gwenole. Hervez ar vojenn e oa teir bronn gant Gwenn, evit magañ he zri mab. Ur verc’h he devoe ivez goude, Klervi.\nDaoust ma reer ur santez anezhi, n’eus ket kalz ilizoù pe chapelioù dindan anv Gwenn e Breizh. En iliz-parrez Plian, e Goueloù, hag e chapel Sant Weneg e Brieg e c'heller gwelout delwennoù eus santez Gwenn gant he zri mab.\nGoude marv Fragan e vije dimezet Gwenn en-dro hag ur bugel all he dije bet, Kadvan, a voe diskibl da Wenole ivez. Skrapet e voe Gwenn div wech gant morlaeron angl-ha-saoz eus Breizh-Veur, met bep taol e teuas a-benn da dec’hout kuit ha da zistreiñ da Vreizh Vihan. War ziwezh he buhez en em dennas e Whitchurch Canonicorum, er pezh zo bremañ Dorset, e Bro-Saoz. Hag eno e vije chomet he relegoù.\nD’an 18 a viz Here e vez lidet he gouel. Pedet e vez santez Gwenn... evit kaout bugale.\nAdtapet diwar « https://br.wikipedia.org/w/index.php?title=Gwenn_(santez)&oldid=1664798 »\nDernière modification le 27 Gwe 2015, à 08:17\nKemmoù diwezhañ degaset d'ar bajenn-mañ d'an 27 Gwe 2015, da 08:17.